Bisitariek gure hizkuntzaz gozatzeko gonbidapena - Sakana - Guaixe.eus\nBisitariek gure hizkuntzaz gozatzeko gonbidapena\nGuaixe 2021-06-23 09:33\nUEMAk taberna eta jatetxeetan banatu dituen mahai gainekoak.\nHorretarako, UEMAren ‘Bertatik bertara’ kanpainak udan zerbitzu sektorean euskara gehiago erabiltzera animatu ditu. Lehen hitza eta agurrak baita eskerrak euskaraz ematea edo establezimenduko hizkuntza paisaia zainduz (kartelak, menua, ordutegia, musika, webgunea, sare sozialak…)\nUdarekin batera bisitariak etorriko dira bertako produktuen, paisaiaren eta gainerako eskaintza zabalaz gozatzera. Udalerri euskaldunetara ere etorriko dira eta herri horien nortasuna egokien islatzen duena euskara da. Horren jakitun Arbizu eta Etxarri Aranatz kide dituen Udalerri Euskaldunen Mankomunitateak (UEMA) Bertatik bertara kanpaina abiaraziko du. Haren bidez bisitariak eta bisitariekin harremana duten zerbitzu sektoreko arduradunak eta langileak euskara aintzat hartzera gonbidatu dituzte.\nAsmo horrekin, UEMAk hainbat baliabide prestatu ditu, bai bisitariendako, bai zerbitzu sektoreko arduradunendako eta langileendako. Horien artean daude udalen webguneetarako eta sare sozialetarako bannerrak eta testuak, tabernetan eta jatetxeetan erabiltzeko mahai gainekoak (300.000), sentsibilizazio bideoak, zerbitzu sektoreko eragileei kanpainaren berri emateko baliabideak, eta bisitariek telefonoetan erabili ahal izateko hiztegia, besteak beste. Arbizun eta Etxarri Aranatzen heldu den astean banatuko dituzte material horiek.\nUEMAko arduradunek jakinarazi dutenez, “kanpaina benetan eraginkorra izan dadin, dagozkien sektoreetako arduradunak eta langileak trebatzea giltzarria da eta, horretarako, online saioak prestatu dituzte udaren atarian UEMAk eta udalek”. Gaineratu dutenez, “bertako hizkuntza ere kalitatea eta hurbiltasuna erakusteko ezinbesteko osagaia dela gogoratu nahi die kanpainak zerbitzu sektoreko arduradunei”. Izan ere, jakinarazi zaien moduan, “askotan bertako hizkuntza alde batera uzten dugu, bisitariei arreta erdaretatik eskainita. Ez du zentzurik, egindako inkestek eta ikerketek argi erakusten baitute bisitari asko berariaz etortzen dela udalerri euskaldunetara, eta euskara ikustea eta entzutea gustukoa dutela”.\nUEMAk denda, taberna eta jatetxeen artean banatu duen esku orria establezimenduen ate edo erakusleihoetan itsasteko moduan diseinatua dago. Gainera, QRaren bidez bisitariei euskara praktikatzeko oinarrizko hiztegia eskainiko diete bisitariei.


Irungo Udala merkataritza eta ostalaritzaren sektoreko langileekin harremanetan jarriko da sektorea laguntzeko neurriak zehazteko – Irunero\nPosted on 2020(e)ko apirilak 15 by Irunero\nIrungo Udalak hiriko txikizkako merkataritzaren eta ostalaritzaren egoeraren berri jakiteko telefono bidezko zundaketa jarri du martxan, Bidasoa bizirik-en bitartez, laguntza neurriak zehazte aldera. Izan ere, alarma egoera ezartzeko dekretuek kalte gehien egin dieten sektoreetako bat dira merkataritza eta ostalaritza, jarduera ekonomiko gehienak eten behar izan baitira.\nAste honetan, 900 dei egingo zaizkie hiriko merkataritza eta ostalaritza establezimenduei. Guztira, Bidasoa bizirik-eko lan kontratudun zortzi langile arituko dira merkatari eta ostalariei telefono bidezko inkesta egiten, sektorearen erradiografia orokorra osatzeko. Informazioa zuzenean biltzea da helburua, gainontzeko entitateekin koordinatuta aurrez aurreko laguntza neurriak antolatzeko gero.\nHona inkestaren barruko galdera batzuk: establezimenduek Internet edo telefono bidezko eskariei erantzuten dieten, fakturazioan jaitsierarik nabaritu duten, zer enpresa mota diren, jarduera eteteagatiko ohiz kanpoko prestazioa eskatu duten, zenbat langile dituzten, enplegua aldi baterako erregulatzeko espedienterik eskatu duten… Era berean, telelanari eta beronen ezarpenari buruz galdetuko da.\nPosted in BerriakTagged Covid19-a, COVID19aIrunen, Diru laguntza, irunero, Koronabirusa, merkataritza, ostalaritza


Soinua eta bere ezaugarriak - hiru Presentacion - Urrutiko Lanbide Heziketako Institutua\nSoinua eta bere ezaugarriakEl sonido y sus propiedades\nSoinua eta bere ezaugarriak/\nIngurune materialean ematen den uhin mekanikoaren adibiderik arruntena soinua da. Gizakiarengan eta animalia gehienengan zentzumenaren bitartez erantzuna eragiten duen fenomeno fisiko hau, osagarriak diren bi ikuspuntutatik aztertzen da: fisikoa eta fisiologikoa, zeinek honek gizakiaren pertzepzioaren ezaugarriak aztertzen dituen.\nIngurune materialaren bitartez hedatzen den edozein uhin-mugimenduri uhin mekanikoa deitzen zaio. Hedatzen dena zera da: inguruneko partikulen oszilazio mekanikoen energia. Uhin mekaniko ezagunena soinua da. Hau luzera-uhin mugimendua da (inguruneko partikulek eremuaren hedatzearen norabidean bibratzen dute), eta ingurunean aurkakotasun elastikoek eragiten dute alboko partikulen artean.\nGasetan soinuaren hedatze-abiadura honela kalkulatzen da:\nnon g gasaren presio konstantean eta bolumen konstantean dagoen bero espezifikoen arteko zatidura baita; R, gasen konstante unibertsala (R = 8,314 J/mol·K balioa duena); M, gasaren masa; eta T, tenperatura absolutua.\nUhin mekanikoen hedapena azaltzeko askotan eredu geometrikora jotzen da eta honako hauek bereizten dira:\nLehen mailako foku igorlea. Hemendik abiatzen da uhin-perturbazioa.\nUhin-fronteak, edo fase (bibrazio egoera) berdina duten inguruneko puntuen leku geometrikoak une jakin batean.\nUhin-izpiak, uhin-fronteen zuzen elkarzutak dira eta hedatze-norabideak adierazten dituzte grafikoetan.\nUhin-fronte eta uhin-izpien kontzeptuen irudia.\nDifrakzioa uhinak duen ezaugarri bat da. Honen bitartez uhin-mugimendua, nahiz eta marra zuzenean hedatu, oztopoak saihesteko, izkinak hartzeko edo zirrikitu batetik igarotzeko gauza da.\nFenomeno hau bigarren mailako uhin-fronteen eredu geometrikoaren bitartez azal daiteke; honela, uhin-fronte bakoitza uhin esferikoen igorle bihurtzen da eta hauek duten inguratzaileak uhin-fronte berria eragiten du.\nSoinuaren azterketan, gizakiaren pertzepzioaren ikuspuntutik, ondulatorioak soilak (garaia, uhinaren luzera, frekuentzia, fasea, anplitudea) diren ezaugarriez gain beste batzuk ere aztertzen dira. Propietate hauen artean uhinaren intentsitatea dago. Hau honela definitzen da: honek denbora-unitatean eramaten duen energia, gainazal-unitate elkarzut batean zehar hedatze-norabiderantz.\nUhin harmonikoaren intentsitatearen balioa honela adierazten da:\nr ingurunearen dentsitatea izanik; v, hedapen-abiadura; w, bibrazioaren frekuentzia angeluarra; eta A, uhinaren anplitudea edo uhinaren elongazio maximoa. Nazioarteko Sisteman uhin-intentsitate hau metro karratuko wattetan neurtzen da (W/m2).\nDenbora epe jakin batean inguruneko sekziotik uhinak dakarren energia, kontuan hartu den bolumenean dauden partikulek bereganatzen dute .\nGizakiaren belarriak antzematen duen soinu-intentsitate minimoari intentsitate-ataria deitzen zaio eta gutxi gorabehera 10-12 W/m2 balio du; bestalde, antzeman daitekeen intentsitate maximoa belarrian minik sumatu gabe 1 W/m2-koa da. Gizakiaren entzumen-eskala azaltzeko balioak grafikoki hertsatzen dituen eskala logaritmiko erlatiboa erabiltzen da.\nI intentsitatea duen soinu baten b soinu-intentsitatearen maila honela definitzen da:\nSoinu-intentsitatearen maila dezibeliotan neurtzen da (dB ikurra). Beraz, entzumen-atari minimoa, goragoko formularen arabera, 0 dB-ko soinu-intentsitate maila bati dagokio. Minaren ataria entzumen-mailan 120 dB-tan dago.\nTinbrea eta tonua\nPertzepzioaren ikuspegitik soinuaren beste ezaugarri garrantzitsuak honako hauek dira: tinbrea eta tonua.\nTinbrea, oinarri harmonikoz eta bigarren mailako harmonikoez osatutako multzoa da. Ezaugarri honek lagundu egiten du, adibidez, piano baten soinua eta biolin batena bereizten\nBestalde, tonua uhin-periodikoaren oinarrizko frekuentzia da, hau da, bere harmonikoen segidan uhin nagusiena. Tonuaren arabera, soinuak honela sailkatzen dira: grabeak (oinarrizko frekuentzia baxua) eta zorrotzak (oinarrizko frekuentzia altua da).


Europako ituna aldatzeko azken aukera | Iritzia | Berria\nEuropako ituna aldatzeko azken aukera\nEndika Alabort, Maitane Jaio eta Jon Bernat Zubiri - Lanaren ekonomia taldeko kideak\nBruselan elkartu dira agintari europarrak. Troikaren garaiak atzean utzita, aurrerantzean amankomuneko politika ekonomikoaren norabidea Europar Kontseiluan erabakiko da. Hurrengo urte eta erdian, gutxienez, ez dira «beltzezko gizonak» etorriko, eta herrialde bakoitzaren programak garatzeko zorpetze gaitasuna eta europar likidezia egongo dela erabaki dute. Trantsizio ekologikoa eta eraldaketa digitala dira erronka nagusiak, hala ere, berrikuntza batzuk agertzen dira sinatutako itunean: negoziazio kolektiboaren bidez soldatak hobetzea, langabezia sari eta babes sozialeko neurriak indartzea, enpresa txiki eta autonomoentzako dirulaguntzak ematea eta soldaten eta etekinen arteko oreka fiskala gauzatzea.\nNegoziazioan parte hartu duten guztien goraipamenek denak irabazle irten direla esatera eraman gaitzakete. Mediterranear herrialdeek diru transferentzia zuzenak eskuratu dituzte. Ortodoxia ekonomikoaren bozeramaileek maileguak ekuazioan sartu dituzte. Estatuei dirulaguntza zuzenak eskainiko zaizkie, bai, baina hasierako proposamenarekiko kopurua murriztu egin da. Europako Batasuneko (EB) ekonomietan dirua sartuko da eskaria bultzatzeko asmoz, agerian baitago eskari eta konfiantza barik ekonomia ez dela berpiztuko.\nEstatuek Berreskurapen eta Erresilentzia Plan Nazionalak garatu behar dituzte. Herrialdeek burutu beharreko erreformak dira, alegia. Nazio Plan horiek estatu bakoitzak aztertuko ditu eta onartu edo ez onartu. Oraingoan Troikak ez du jendarme lanik egingo, EBko beste gobernuak izango baitira mugak definituko dituztenak. Horrek uneren batean diru laguntza zuzenak baldintzatuak izatea esan nahi du, aurrekontu publikoen oreka eta erreformen aplikazioen araberakoak hain zuzen. Gauzak horrela, Europako hegoaldean berrindustrializazio planek lekua izango al dute? Osasuna, hezkuntza, zaintza eta ongizate zerbitzuak hobetzeko gaitasuna izango al da? Gatazka ideologiko zein materialen zelai etengabea izango da 2020-2021ean finkatutako erabaki marko hau.\nOraingoz, finantzaketa lortzeko ez da eurobonu edo koronabonurik jaulkiko, baizik eta Europako Batzordeak urte anitzetarako egindako zor-jaulkipenak, hau da, datozen zazpi urteotako aurrekontuen kontura egindako jaulkipenak. Honen bidez zorren benetako mutualizazioa lor daiteke, bai, baina ez du zertan hala izan. Mutualizazio hori lortzeko, ezinbestekoa da finantza-merkatuen kapitalak erakartzea erreskate-funtsak elikatzeko. Europako Parlamentuak dirulaguntza zuzenak emateko bi bilioi euroko funtsa eskatu zuen maiatzaren 15ean. Agerian geratu denez, helburu horretatik oso urruti geratu da akordioa, %37,5ean hain zuzen, europar herrialdeetako ekonomiak kinka larrian dauden egoerarako ez nahikoak.\nNabarmentzekoa da Egonkortasun eta Hazkunderako Ituna ez dela aldatu, zorpetze publikoaren baldintzak finko daude eta. Gastu publiko hazkor bat behar denean araututako aurrekontu mugek berdin jarraitzen dute. Hala ere, epe laburrean gutxienez, zor publikoaren hazkunde kontrolatu eta bateratua da plan berriaren gako: Europako Banku Zentralak (EBZ) estatuak finantzatu gabe, eta erakunde amankomunen bidezko hedapen politika publiko-pribatua eginez.\nHorren ondorioz, estatuek nazioarte mailako finantza botereekiko menpekotasuna handituko dute, hots, munduko elite aberatsen pean geldituko dira. Are gehiago entitate hauek soka finantzarioa gogor estutuko dute. Horrez gain, itunean argi zehaztu da, «baldintza ekonomikoek ahalbidetzen dutenean, epe ertainerako aurrekontu egoera zuhurrak lortzeko politikak eta zorraren iraunkortasuna bermatu» behar dituztela herrialde guztiek, egungo egoeraren salbuespen izaera nabarmenduz. Azken honek epe ertainean murrizketen bidea irekita geratzen dela iradokitzen du.\nGauzak horrela, zer norabide hartu beharko luke Europako Batasunak? Diru politikaren independentzia izan da garai neoliberalaren diktat nagusienetarikoa. Baina, politika kontinental indartsua eta justua antolatzeko, EBZ-k esku hartu behar du. Diru politika erabilita, estatuak, enpresak eta familiak finantzatu beharko luke. Horrez gain, beste beharrezko erreforma bat egungo zor publiko eta gastu arauak kentzea da, politika ekonomiko anti-ziklikorako aukerak zabaltzeko. Sarrera fiskalen ahulezia da sistema publikoaren gabezien arrazoia. Fiskalitate programa indartsua behar da, eta, nola ez, paradisu fiskalekin bukatzea eta nazioarteko kapitalak zergapetzeko tresnak eratzea. Azkenik, ekoizpen eta zaintza eredu europarra berregituratzeko urratsak behar dira, baliabide ugari inbertituz, eta berrindustrializazio planek iparraldearen eta hegoaldearen arteko disparekotasunekin bukatu behar dute.\n«Garaiak aldatzen ari dira» abestu eta sei hamarkadara, «eutsi begiak zabalik, aukera ez da berriro errepikatuko» berriz ere esateko unea da. Aldaketa nabarmenak bizitzeko zorian gaude, mundu osoan zehar sistema kapitalistaren bidegabekeria agerian utzi duen birus n?imin?o baten eraginez. Mundu justuago bat antolatzeko garaia da.


Boris Johnson eta Angela Merkel. Artxiboko argazkia: EFE\nBoris Johnson Erresuma Batuko lehen ministroak eta Angela Merkel Alemaniako kantzilerrak telefonoz hitz egin dute larunbat honetan, Afganistango hiriburuko ebakuazio-planaren azken lanak aztertzeko. Testuinguru horretan, giza eskubideak errespetatzen dituztela erakutsi ezean, ez dutela matxinoen gobernua onartuko gogorarazi diete talibanei.\nHalaber, "Afganistanen krisi humanitarioa saihesteko, datozen asteetan nazioarteko herrialdeek ahalegin berezia" egin beharko dutela onartu dute bi agintariek.\nElkarrizketa horren ondoren gobernu britainiarreko bozeramaile batek adierazi duenez, Merkelek eta Johnsonek eskertu egin dute Erresuma Batuak, Alemaniak eta, era berean, NATOk "azken bi asteetan Afganistanen jende ugari ebakuatzeko egindako ahalegina".\nGauzak horrela, Johnsonek azpimarratu du talibanekiko "edozein onarpen edo harreman politiko" baldintzatuta dagoela herrialdetik irten nahi duten pertsonei bide segurua ematearekin, eta giza eskubideak errespetatzen dituztela erakustearekin.


Tolosaldea Buseko langileek "prekarietatea finantzatzea" leporatu diete Tolosako Udalari eta GFAri - Tolosaldeko ataria\nTolosaldea Bus Greba\nTolosaldea Buseko langileek "prekarietatea finantzatzea" leporatu diete Tolosako Udalari eta GFAri\nItzea Urkizu Arsuaga 2018-02-20 16:21\nUrtarrilaren 27az geroztik greban dira, eta halaxe jarraitzeko asmoa azaldu dute, enpresa hitzarmena eskuratu bitarte; Olatz Peoni eta Marisol Garmendiari "erantzukizuna" eskatu diete.\nEnpresa hitzarmena lortu nahi eta ezin. Tolosaldea Bus enpresako langileak halaxe dabiltza joan den urte amaieraz geroztik eta, elkarretaratze xumeekin hasi zenak, hilabete pasatxoko grebaren forma hartu du. "Oso egoera prekarioan" lan egiten dutela ohartarazi dute langileek, Tolosako ELAren egoitzan egindako agerraldian, gaineratuz, beren eta erabiltzaileen "bizitza arriskuan" jartzen dutela egunero. Horrez gain, Olatz Peon Tolosako alkateari eta Marisol Garmendia Gipuzkoako Mugikortasun eta Lurralde Antolakuntza diputatuari kontuak eskatu dizkiete, Tolosako ELAren egoitzan egindako agerraldian.\nTolosaldea Buseko langileek joan den urtarrilaren 27an ekin zioten grebari eta, gaur egun, enpresako 26 langiletatik 18 daude greban. Langileen jarduna hiru motatakoa izaten da: eskatutako autobus zerbitzuak eskaintzen dituzte, batetik, eta Gipuzkoako Foru Aldundiaren menpeko linea-zerbitzua nahiz Tolosako Udalaren menpeko Hiribusa dituzte, bestetik. Egiteko horietara iristeko, enpresako langileek azaldu dute urtean 1.800 orduz lan egiten dutela, batez beste, eta 1.300 euroko soldata jasotzen dutela trukean: "Urteko egun guztietan lan egiten dugu, igandetan, jai egunetan eta gauez ere bai".\nTolosako Hiribusaren edo autobus urbanoaren kasuan, gainera, agerraldian irmo salatu dute, Hiribuseko bi langileek, astero-astero, 4 ordu gehiago sartu behar izaten dituztela: "Udalaren esleipenaren arabera, zerbitzu hori lanaldi osoko bi gidarik eta lanaldi erdiko gidari batek eskaini beharko lukete, baina bi bakarrik aritzen dira, astean 44 ordu eginez. Non dago hirugarren langilea?".\nGogora ekarri nahi izan dute, gainera, astean gutxieneko atsedenak hartzeko eskubidea baduten arren, "askotan hori ere ezin izaten" dela hartu. Beren "egoera prekarioari" arriskuaren faktorea ere gehitu nahi izan diote, azalduz, "13 metro luzeko autobusekin mendiko errepideetan barrena" ibiltzen direla sarri.\nAzkenik, ibilgailuak gidatzeaz haragoko egitekoak ere hizpide izan dituzte: "Aldundiaren esleipenetan diru-poltsa bat dago autobus garbitzaileak kontratatzeko, baina guk gure autobusak garbitu behar izaten ditugu, doan, noski. Non geratzen da diru hori?", salatu dute.\nOrdezkari politikoei erantzukizuna\nTolosaldea Buseko langileen greba urte berriarekin batera sortu bazen ere, Tolosako inauterien bueltan utzi du arrastorik nabarmenena. Festen atariko osoko bilkuran hitza hartu zuten langileek, eta Olatz Peon Tolosako alkateak bilera bat eskainiko ziela agindu zien bertan.\nInauteriei begirako zerbitzuen eztabaidan, ordea, grebalariak eta alkatea ez ziren adostasun batera iritsi: "Olatz Peon alkateak enpresari negoziatzen hasteko eskatu beharrean, gaueko gutxieneko zerbitzuak eskatu zizkigun, Tolosaldea Buseko langileon greba eskubidea errespetatu gabe. Zorionez, Eusko Jaurlaritzak ez du gutxieneko zerbitzurik ezarri", diote.\nEta, hain zuzen, erabaki horretatik sortu da bigarren desadostasun bidea ere, Marisol Garmendia diputatuak berriki azaldu baitu, jaurlaritzaren inauterietako erabakia ez zela egokiena izan. Bide horretan, Tolosaldea Buseko langileek hitz zuzenak eskaini nahi izan dizkiote Garmendiari: "Tolosaldea Bus enpresak foru aldundiaren esleipenaren araberako zerbitzua eskaini behar du. Marisol Garmendiari eskatu nahi diogu, egin dezala bitartekari lana enpresaren aurrean, hori baita konponbiderako pausoa, eta ez gutxieneko zerbitzuak eskatzea". Halaber, eskaintzen ez diren zerbitzuak ez ordaintzeko eskaera ere egin dute.\nLangileek mahai gainean jarri nahi izan dute, aldundiaren zerbitzuan aritzen diren enpresa kidetuen errealitatea ere, nabarmenduz, Autocares Aizpurua, Autobuses Garayar eta Ekialde Bus enpresetan hitzarmenak dituztela eta, lan-baldintzez harago, "soldataren aldea urtean ia 7.000 eurokoa" dela.\nAgerraldiko langileen iritziz, "Olatz Peonek eta Marisol Garmendiak ere badute beren erantzukizuna, zerbitzua publikoa delako, eta tolosarren eta gipuzkoarren diruaz ordaintzen delako". Modu horretan, Tolosaldeko 28 udaletako ordezkariekin bilera bana egin eta gero, "oraindik aldundiaren erantzunaren zain" daudela salatu dute, aurreratuz, hurrengo pausoa Gipuzkoako Batzar Nagusietara jotzea izango dela: "Behar dugun guztia mugituko dugu enpresa hitzarmena lortzeko".\nLekuz kanpo ere martxan\n"Diruaz haragoko kontrolik eza" ere azpimarratu dute Tolosaldea Buseko grebalariek, izan ere, azaldu dute, foru aldundiko emakidan atxiki gabeko autobusak ere erabili behar izaten dituztela; zehazki izendatu dituzte ibilgailuak: "0715-GWY autobusa linea zerbitzuak egiteko bakarrik dago, berez, baina linea zerbitzua goizez amaitzen duenean, askotariko zerbitzuak eskaintzen ditu, eskoletara edo eskatzen duten tokira. 3033-HMF autobusaren kasuan, berriz, alderantzizkoa gertatzen da, eta eskola garraioetarako eta eskatutako zerbitzuetarako ibilgailua izan arren, autobus hori T021 Hernialde-Tolosa lineako zerbitzuak egiteko erabiltzen da, urteko egun guztietan. Azkenik, 8267-CNL ibilgailuak arazoak sortzen ditu, autobusa erabili ahal izateko, aurrez jakin behar izaten baitugu, gurpildun aulkian dabilen inor ez dela sartuko".


Keto dieta | Webgune ofiziala Brulafine\nEgun on, irakurle maiteak. Pisua galdu nahi baduzu, baina ez duzu dietarik gogorrena egin nahi, artikulu hau bukaeraraino irakurri behar duzu. Eskaintza interesgarria dugu zuretzat. Pisua galtzeko dieta keto bat da. Ba al zenekien azken ikerketek dieta honetan azukrea ez ezik kolesterola ere jaisten dela erakutsi dutela? Ez al duzu hori entzun? Horren berri izateko garaia da, gorputzeko koipeak kentzeko eta zure osasuna nabarmen hobetzeko modu ziurra baita, zure gogoko plater gehienak (haragia, arraina, itsaski) uko egin gabe. Eskaintza interesatzen zaizu? Gero irakurri!\nZer dieta mota da eta norentzat egokia da\nZer da dieta zetoa? Dieta mota bat da, karbohidratoak eta proteinak hartzea nabarmen murrizten da, baina gantzak handitzen dira. BJUk itxura hau izan dezake: % 10: % 80: % 10.\nFuntsean, ketoa karbohidrato gutxiko edo karbohidrato gabeko dieta baten forma da. Bere helburu nagusia zetosia lortzea da, hau da, zelulen karbohidrato gosearen egoera. Baina ez al da txarra zure osasunerako? Bai, ketosia ez da desiragarria, bere bigarren mailako efektuak dituelako, baina haren ibilbidea kontrolatzen baduzu, etekina atera diezaiokezu. Gainera, ketosiaren egoera ezagunagoa da gorputzean, esan dezagun gehiegizko janarena baino, izan ere, ketosia gose grebaren etapa jakin batean gertatzen da, hau da, dakigunez, onargarriagoa eta ezagunagoa zen gure arbasoek egunean 5 aldiz jatea baino.\nOharra! Keto dieta barauaren aurrean alternatiba segurua da pisua galtzeko, ketosian ere oinarrituta dago.\nNola funtzionatzen du pisua galtzeak? Karbohidratoak dira energia iturri nagusia. Zelula guztiek behar dituzte, baita garunak ere. Karbohidratoen kontsumoa nabarmen murriztuta, odoleko glukosaren maila jaitsi egiten da, gorputzak energia defizita izaten du (xehetasun gehiagorekin idatzi nuen karbohidratoei buruz, egunean zenbat jan eta pisua galtzeko zer dieta mota). "Erregai" iturri alternatiboen bila dabil, zetosia hasten da. Ondorioz, koipeak energia lortzeko erabiltzen dira. Keto dietaren hasierarekin batera, jada ez dira "erreserban" gordetzen, baizik eta aktiboki zatituta daude, hori da pisua galtzeak behar duena.\nOharra! Ketosia karbohidrato gabeko dietaren bigarren egunean hasten da. Pisua galtzeko emaitzak lortzeko, gutxienez 3 hilabetez bete behar duzu.\nJanari hau pisuarekin ez ezik osasunarekin ere arazoak dituzten gizon eta emakumeentzat egokia da. Zetoen dieta sendagarria da. Jatorriz epilepsia tratatzeko garatu zen, baina geroago hasi ziren erabiltzen beste gaixotasun batzuen tratamenduan, bereziki neurologiko eta psikiatrikoetan:\nestrogenoarekin, progesteronarekin eta prolaktinarekin lotutako nahaste hormonalak;\ngantzetan disolbagarriak diren bitaminen gabezia\nIkerketa klinikoek frogatu dute dietaren eraginkortasuna minbiziaren aurkako borrokan ere.\nZetoen dieta gaixotasun batzuk tratatzeko metodo terapeutiko gisa garatu zen hasieran. Bere eraginkortasuna prozesu biokimiko konplexuetan oinarritzen da eta zerbait gaizki ateratzen bada, kontrako efektua litekeena da. Onura atera beharrean, gorputzari kalte egin diezaiokezu.\nHorregatik, dieta ezin da aplikatu medikuarekin kontsultatu gabe. Zure osasunari kalte txikienarekin ondo jaten hasteko modua esango dizu.\nOharra! Dietan zehar, medikuak proba bat ere eska dezake odoleko zetonen gorputzen maila zehazteko. Balio altuak arriskutsuak dira osasunerako eta dieta elikadura uzteko adierazle dira.\nKeto dietaren kontrako adierazpen absolutua hau da:\nheste-hesteetako gaixotasun kroniko larriak;\nEzusteko desatseginak ekiditeko, pisua galtzeak zure osasuna behin betiko egiaztatu beharko luke dieta hasi aurretik.\nPisua galtzeko keto dietak abantailak eta desabantailak ditu. Merezi du aldez aurretik jakitea, gero desilusiorik izan ez dadin.\nHas gaitezen merituekin. Horietako dezente daude:\ndietak ez du aldaketa nabarmenik izaten, menua aldatu egiten da, baina ez da asko;\njanariaren kaloria nahikoa altua denez, ez dago gose sentimendurik, nerbio matxuren probabilitatea gutxitzen da;\nketo dietan egon zaitezke denbora luzez, ez du zure osasunari kalterik egiten;\nlortutako emaitza betirako geratzen da (denbora guztian elikadura egokia mantentzen baduzu).\ndietak gorputzari beharrezko bitamina disolbagarriak emango dizkio denbora luzez, D bitamina (bitaminak immunitatea eta hezurrak izateko duen garrantziaz idatzi dut), A, E (gazteen bitamina) eta K (odolaren koagulazioa normalizatzen du).\nOrain, gabeziei buruz hitz egin dezakegu. Hasteko, pisua astiro doa. Aldaketa garrantzitsuen lehenengo 2-3 asteak ez dira espero behar, baina hala izango dira. Karbohidratoak guztiz uzten badituzu edo bat-batean dieta batera aldatzen bazara, litekeena da konplikazio hauek izatea:\ngaitasun mentala murriztu da;\nUlertu behar da zeto dietak ezin diola gorputzari mantenugai behar normala eman, BJUaren ratioa urratzen baita. Baina hori guztia posible da BJUren ratioa% 10/80/10 bada. Dieta desorekatuak osasun arazoak sor ditzake. Gantz kopuru handia dela eta, gibeleko arazoak litekeena da, eta barazki eta frutetatik lortutako zuntz dietetikoen gabeziak heste gastrointestinala eragiten du.\nBaina! Azken mini azterketa 100 laguneko talde batean. eta dieta ketogenikoan sei hilabeteko epean erakutsi zuen:\nOdoleko glukosa gutxitzea.\nKolesterol txarra murriztea.\nXehetasun gehiagorako, ikusi bideoa artikuluan!\nNeskak, eskala handiagoak eta epe luzerako ikerketak oraindik ez dira egin, beraz ez dakigu dieta honek gorputzean duen eragina denbora luzeagoetan!\nZer emaitza lor daitezke\nZenbat eta zenbat gal dezakezu pisua? Aurreikuspenak itxaropentsuak dira. Ezer egiten ez baduzu eta kaloria-ingesta bera uzten baduzu, baina keto dietaren printzipioaren arabera jan, orduan 3 hilabetetan 10 kg galtzen dituzu. Baina hori ez da maximoa.\nEmaitza argalenaren araberakoa da. Gimnasiora joaten hasten bada eta kaloria-edukia murrizten badu ere, haizearen abiadurarekin pisua desagertu egingo da. Hala ere, garrantzitsua da gehiegikeriarik ez egitea, pisu galera zorrotza estres handia da gorputzean, eta horrek osasun arazoak sor ditzake.\nGarrantzitsua! Keto dietarekin, indar kirol guztiak eta gehiegizko jarduera fisikoa debekatuta daude, muskuluak "erregai" eskas baitituzte.\nElikagai nagusiak eta debekatuak\nMenuak produktu homologatuekin prestatutako platerak eduki behar ditu. Zer jan dezakezu? Zerrendako produktuak aukeratzea merezi du:\nharagia - txerria, behia, untxia eta hegaztiak;\narraina - itsas koipea;\nitsaski - muskuiluak, ganbak, txibiak;\nfruitu lehorrak - almendrak, pistatxoak, intxaurrak;\nekilore, oliba olioa;\ngantz gutxiko esnea, gurina, esne hartzitutako produktuak - krema, jogurtak, kefirrak, gaztanbera, gazta gogorra;\nbarazkiak - perretxikoak, pepinoak, kalabazinak, aza, espinakak, letxuga, belarrak;\nfrutak - ahuakateak, zitrikoak, sagarrak.\nErregimena berdin utzi daiteke, egunean hiru edo lau otordu egingo dira, baina azken otordua oheratu baino 2-3 ordu lehenago izan behar da. Zatien bolumena ere murriztu behar da, baina edaten duzun likido kopurua egunean 1, 5 litrokoa izan daiteke.\nKarbohidrato ugari duten jakiak debekatuta daude. EZ JAN Zerrenda:\nfruituak (baimendutakoak izan ezik);\nalmidoi-eduki handia duten barazkiak;\nazukrea, esne gazi-gozoak;\nirin produktuak, pastelak, opilak;\nproduktu erdi-amaituak, janari azkarra;\nedari alkoholdunak, karbonatatuak eta gozoak.\nFrutak eta barazkiak jaterakoan, karbohidratoen eguneroko kontsumoak ez du 20-50 g baino gehiago izan behar.\nAstebeteko menua osatzerakoan, beharrezkoa da BJU kalkulatzea, dietaren eraginkortasuna horren araberakoa baita. Janariekiko gose edo apatia sentimendua ekiditeko, dieta dibertsifikatzea komeni da, plater berriak prestatzea.\nEgun bakoitzeko menuak honelako itxura izan dezake:\nastelehena.Gosaria - 2 arrautza egosita edo ekilore olioan frijituta. Aguakatea mokadutxo bat hartzeko. Bazkaria - kalabazin gisatua, esnegainarekin, oilasko zati bat. Afaria - haragi xehatuak aza erroiluak, labean egindako esne hartzitua.\nasteartea.Gosaria - gaztanbera esnegainarekin. Bazkaria - arrain zopa, entsalada azenarioekin, gazta birrindua eta intxaurrak. Afaria menestra da.\nasteazkena.Gosaria - tortilla urdaiazpikoarekin. Bazkaria - gazta labean egindako perretxikoak, entsalada berdea. Afaria - arrain gisatua.\nosteguna.Gosaria - gazta pastelak. Bazkaria - oilasko salda, arrautza egosia. Afaria - txerri txuleta, kefir.\nostirala.Gosaria - urdaiazpiko eta gazta ogitartekoa. Bazkaria - onddo salda, oilasko albondigak. Afaria - kalabazin krepeak, gazta gogor zati bat.\nlarunbata.Gosaria - nahasketa arrautzak. Intxaur mordoa mokadutxo bat egiteko. Bazkaria - arrain zopa, barazki menestra. Afaria - behi egosia, aza entsalada.\nigandea.Gosaria - gurina eta izokina ogitartekoa. Bazkaria - labean oilaskoa, sagarra. Afaria - arrain pastelak, jogurta.\nMenu lagina da, zeure doikuntzak egin ditzakezu. Zure fantasia oso txarra bada, nutrizionistarekin harremanetan jarri beharko zenuke. Zentzuzko gomendioak emango ditu.\nKeto pisua galtzeko errezetak\nOtordu goxo eta erraz prestatzeko errezetak:\nLanda gazta entsalada.100 g gazta apurrak, 2 koilarakada bakoitza. lihoa eta sesamo haziak, espinaka eskukada bat. Jarri belarrak plateraren hondoan, eta gehitu gainerako osagaiak. 1 koilarakada bete dezakezu. l. krema garratza.\nBarazki gisatua oilaskoarekin.Baimendutako barazkiak soilik hartzen dira platererako. Gure kasuan, kalabazinak, aza, azenario apur bat eta tipula dira. Barazkiak txikitu, gehitu oilasko frijitutako xerrak, ondu belarrekin eta oliba olioarekin, sueztitu 1 orduz.\nAza biribilki alferrak.Egosi haragi xehatua: edozein haragi xehatu, azenario birrindua, tipula xehatua eta aza. Aza erroiluak moldatu, labeko orri batean jarri eta labean 40-60 minutuz.\nPisua galtzea osasunari kalte minimoekin. Erabili produktu seguruak soilik. Ez erabili argaltzeko kapsulak, izugarrizko kalteak eragiten baitituzte gorputzean.\nNola azkar galtzen eta pisua galtzen? Pisua galtzeko 4 dieta eraginkorrenak, nutrizio arauak, eguneko gutxi gorabeherako menua.


Erronkarin, Nagoren, Otsagabian eta Aurizberrin formakuntza ikastaroak egiteko izena emateko epea zabalik\n2021ko irailaren 21\n2021eko azken hiruhilekoan hiru ikastaro antolatu ditugu lau herritan: SormenPirinioa blokeko bat, ZainduPirinioako beste bat eta azkena EkinPirinioa blokeari dagokiona.\nLehendabizikoa, Kati Leatxek emandako “Narratiba komunitarioa jorratzeko tailerra” izanen da eta gazteleraz izanen da, aurreko hiruhilekoa atzeratu izan zena. Erronkarin izango da, urriaren 7, 14 eta 21ean, 17:30etik 19:30era. Ikastaro hau herritar guztiei zuzenduta dago.\nBigarrena, “Funtsezko trebetasun pertsonalak: ongizate emozionala, komunikazio-trebetasunak, helburuak eta ekintza-plana”, Marijo Waliñok emango du. Honen helburua parte-hartzaileak gizarte-trebetasun giltzarriak garatzea, helburuak ezartzea eta banakako plana egitea da. Ikastaroa Nagoren eginen da, urriaren 18, 20, 25 eta 27an. Saioek 3 ordu iraunen dute, 16:30etik 19:30era. Ikastaro hau herritar guztiei zuzenduta dago.\nAzkenik, “Photoshop eta marka diseinua”, Javier Eciolazak eskainia, Photoshop programaren hastapenak, irudiak eraldatzea, marka sortzea, eta lortutako ezagutzak praktikan jartzea izanen du helburu. Ikastaro hau bi lekutan eginen da: Otsagabian azaroaren 3, 10, 17 eta 24an izanen da, 10:30etik 13:30era. Aurizberrin azaroaren 4, 11, 18 eta 25ean eskainiko da, 16:30etik 19:30era. Ikastaro hau herritar guztiei zuzenduta dago.\nFormakuntza guztia aurrez aurre eginen da eta COVID19aren ondorioz eudkiera mugatua da. Beraz, izena emateko ordena jarraituko da. Izena emateko epea irailaren 22tik ikastaroak hasi baino hiru egun lehenago artio izanen da. Izen emateak Pirinioko Plana-Gu Pirinioa web orriaren bidez egin daiteke: www.gupirinioa.eus/eu/zerbitzuak\nNarratiba komunitarioa jorratzeko tailerra\nErronkari Ibarreko Batzorde Orokorra\nUrriak 7, 14 eta 21\nFuntsezko trebetasun pertsonalak\nUrriak 18, 20, 25 eta 27\nPhotoshop eta marka diseinua\nOtsagabiako Osasun Etxea\nAzaroak 3, 10, 17 eta 24\nAzaroak 4,11, 18 eta 25\nHarremanetarako informazioa: 647699366 – info@gupirinioa.eus


Zer da kontuetan oinarritutako B2B marketina? | Martech Zone\nAsteartea, azaroa 4, 2014 Asteartea, abuztua 1, 2017 Douglas Karr\nNola sentitzen da zure salmenta taldea zure marketinaz? B2B merkaturatzaileek galdera hori egiten duten bakoitzean, erantzunak unibertsalak dira. Merkaturatzaileek atzera makurtzen ari direla sentitzen dute abantaila kopuru handia emateko, eta salmentek ez dute maitasuna sentitzen. Trukeak horrelako zerbait egiten du.\nMarketina: Hiruhileko honetan 1,238 marketin kualifikatu (MQL) entregatu ditugu, gure helburua baino% 27 handiagoa!\nSalmentak: ez dugu behar dugun laguntza lortzen.\nEzaguna iruditzen bazaizu, ez zaude bakarrik.\nOrduan, zergatik daude bi taldeak biak bihurketak bultzatzeko eta salmentak ixteko B2B banaketa handian elkarrekin lan egiteko borrokan? Merkaturatzaileak bolumenean zentratzen diren bitartean, salmenta-taldeak eragile batzuengana iritsi nahi du xede duten enpresetan. B2B merkaturatzaileek askotan konfiantza dute spray eta otoitz enpresaren baliabideak xahutzen dituzten kanpainak edo enpresak baino, norbanakoak erakartzen dituen persona marketina.\nZoritxarrez, Salmentak badaki marketinaren hornitzaile nagusiak ez direla negozio itxi gisa amaituko. Ondorioz, ez zaie traba horiei jarraipena ematen ... eta hatzarekin seinalatzen hasten da.\nArazo hau konpontzeko gakoa bi taldeak orrialde berean sartzea da. Hori da bezalako irtenbide bat erabiltzeko promesa Eskaria B2B Marketing Cloud. Amaiera-puntako irtenbidea da, marketin-teknologia inbutu osoan konektatzen duena eta B2Brako optimizatzen duena.\nKontuan oinarrituta Analitika, Pertsonalizazioa eta Elkarrizketa irtenbideak, plataformak B2B merkaturatzaileei emaitzak lortzeko gaitasuna ematen die eta beren ahaleginak diru sarreretan nola eragiten duten ikusteko aukera ematen du. Marketina, publizitatea eta CRM lotzen ditu, salmentek zein marketinak bezeroen bizi-ziklo osoan helburuak finkatzeko eta jarraipena egiteko.\nB2Bk beste joko plan bat eskatzen du - Kontuan oinarritutako marketina\nWith Kontuan Oinarritutako Marketina, salmentekin lan egiten hasten zara erosten dituzten enpresak identifikatzeko. Ondoren, eduki pertsonalizatua duten kontu horietara merkaturatzen duzu eta zure kontua arrakasta neurtzen duzu. Hori egiten duzunean, goi mailako irtenbideek inbutuan zehar mugitzeko behar duten arreta lortzen dute eta helburu kontuen segmentu bakoitzak mezu egokiak jasotzen ditu behar den momentuan. Kanpaina hauek kantitatera bideratutako kanpainak baino modu eraginkorragoan funtzionatzen dute eta Salmenten xede-kontuetan ematen dute. Horrek negozio berri gehiago itxi eta hazkunde handiagoa suposatzen du enpresarentzat orokorrean.\nInoiz lortu ez baduzu eskerrik asko Sales-etik, bi taldeen helburuetan marketin estrategien faktorea exekutatzen hasteko garaia da. Salmentak eta Marketina B2B kanalizazio osoan kolaboratzaile estuak izateaz gain, Marketinak argi eta garbi erakutsi dezake helburuko kontuen aurrean egindako ahaleginaren ROIa.\nKontu bidezko marketina ez da suziri zientzia, baina marketin errendimendu altuagoa lortzeko, bezero zoriontsuagoak eta esponentzialki bihurketak handitzeko errezeta da. Litekeena da Salmentak / Marketina maitasun jaia izatea ere. Nork ez luke hori nahi?\nTags: b2beskaera-oinarriamarketin hodeia


Krisitik ateratzeko, burujabetza ekonomikoa «ezinbesteko» jo dute | Berria.eus\nKrisitik ateratzeko, burujabetza ekonomikoa «ezinbesteko» jo dute\nEzker abertzaleak, EAk, Alternatibak eta Aralarrek krisiari aurre egiteko beste eredu ekonomiko eta sozial bat proposatu dute Lau alderdien ustez, krisiak agerian utzi ditu egungo esparru instituzionalaren mugak\nRufi Etxeberria, Pello Urizar, Patxi Zabaleta eta Oskar Matute, hauteskunde kanpainako ekitaldi batean. JON URBE / ARGAZKI PRESS\n2012-05-02 / Joxerra Senar 0\nMaiatzaren Leheneko ospakizuna baliatuta, Aralarrek, Alternatibak, Eusko Alkartasunak eta ezker abertzaleak euren akordio sozioekonomikoa kaleratu zuten atzo irtenbidea.net webgunean. Agirian, krisi ekonomikoari aurre egiteko neurriez gain, krisi ekologikoari eta krisi sozialari erantzuteko neurriak ere biltzen dituen eredu bat proposatu dute. Burujabetzaren beharra azpimarratzen dute, «ez soilik identitate eskubideak betetzeko», baita «herritarren beharrei erantzuteko tresnak sortzeko ere». Lau alderdion ustez, bi zentzutan da «ezinbestekoa» burujabetza ekonomikoa. Batetik, beste estatu eta herriekin eduki nahi diren harremanak definitzeko eta aliantzak osatzeko. Bestetik, garapen eredua eta barne antolaketa zehazteko.Proposamenak 40 orrialde ditu eta lau ardatz nagusi ditu: bata, egoeraren azterketa; bigarrena, eredu alternatiboaren oinarriak; hirugarrena, burujabetza ekonomikoaren beharra azpimarratzeko arrazoiak eta, azkenik, beste eredu baterako proposamenak.Azterketari dagokionez, Ameriketako Estatu Batuetan eta Europan ezarritako politika neoliberalen ondorioz, «finantza kapitalismoak garrantzi berezia hartu du, langileriaren eta kapital ez-finantzarioaren kaltetan». Espaniako estatua, kasu, nazioarteko dinamika horren adibide garbia dela iritzi diote, espekulazioaren aldeko apustua egin duelako.Hego Euskal Herrian, berriz, lehen sektorearen garapena «oso negatibotzat» jo dute. Industrian, «estatuko egoera baino hobea» izan arren, enpresen eta kapitalaren «deslokalizazioa» gertatzen ari dela iritzi diote. Bertako baliabideak «era eraginkorragoan» erabili behar direla azaltzen dute. Sektore publikoa, berriz, «azken urteotako xahutze politikaren biktima» izan dela iritzi diote.Hala ere, alderdiek uste dute krisialdi sakona «aukera ezin hobea» dela egungo esparru instituzionalaren mugak erakusteko. Alde batetik, Hegoaldeko bi gobernuen erantzuna izan da «enpresei kostua murriztea» eta alor publikoaren eraispenean aurrera egitea. Era berean, zatiketa administratiboaren eragina nabarmentzen dute, «kohesio eta elkarlan naturala sustatu beharrean» kontrakoa egiten delako. Autogobernuak atalez atal dituen muga juridikoen inguruko gogoeta egiten dute: zerga sistema, hezkuntza, lan harremanen esparru, berrikuntza, lurralde antolamendu, finantza sistema edo produkzio sektorearen arautzea.Lau alderdien ustez, gizartearen gehiengo batek onartzen du egungo estatutuen eredua «agortuta» dagoela. Gainera, krisiari erantzuteko «tresna berriak» behar direla deritzote. «Marko instituzional eta tresna berriak behar ditugu», diote.Akordioak beste eredu baten aldeko proposamenak eta printzipioak biltzen ditu. «Garapen endogenoa» sustatu nahi da, «tokian tokiko ekoizpenari» eta «energia, garraioa eta materialak aurrezten dituen ekoizpenari» garrantzia emanda. «Ez du inola ere esan nahi eredu autartiko bat proposatzen dugunik. Euskal Herriko ekonomia kanpo merkataritzara irekita dagoen ekonomia da, eta aurrerantzean ere horrelakoa izan behar du».Informazio gehiago bildu nahi izanez gero, bisitatu webgune hauek:www.irtenbidea.netwww.berria.info/agiriak/\nHerritarren beroa jaso du Elkorok


Urkulluk autogobernua laudatu du Jaurlaritzaren 40. urteurrenean\nLehendakariarentzat, «babesa eta ongizatea eskaini dituzte» Jaurlaritzaren instituzioek. «Euskadi bidezkoago bat» eraikitzera deitu du\nIgor Susaeta @berria | Berria.eus\nIñigo Urkullu Lehendakaria herritarrei ostegunean zabaldutako mezu instituzionalean.\nEusko Jaurlaritza eratu zutenetik berrogei urte bete ziren atzo, eta koronabirusak eragindako krisian «autogobernuaren erakundeen garrantzia» nabarmendu zuen Iñigo Urkulluk. Mezu hori indartzeko, lehendakariak aipatu zituen Osakidetza, Ertzaintza, hezkuntza sistema, babes sozialerako sistema, edo kontzertu ekonomikoa, besteak beste.\nBerrogeigarren urteurrena gogoratzeko, Urkulluk mezu bat helarazi zuen, euskaraz eta espainolez, bideo baten bidez. «Lau hamarkada hauetan babesa eta ongizatea eskaini digute gure instituzioek», azpimarratu zuen.\nAtzera begira jarri zen, eta oroitu zuen 1936ko urriaren 7an eratu zutela lehendabiziko Jaurlaritza. «Euskal Erkidegoaren askatasunen aldeko borrokatik jaio zen». Jose Antonio Agirre izan zen estreinako lehendakaria. «Eusko Jaurlaritzak abian jarri zuen gaur egun ezagutzen dugun Euskadiren erakundetzea», adierazi zuen Urkulluk. «Gerra eta diktadura pairatu zituen. Ikusi zuen nola kendu zioten autogobernua indarrez. Bizirik mantendu zuen gure herriaren ordezkaritza eta ahotsa munduan».\nUrkulluren esanetan, diktaduraren zein erbesteko urteen ondoren, eta Gernikako Estatutua onartzearen ondorioz, 1980ko apirilaren 9an berriro jarri zuten martxan, «demokrazian», Eusko Jaurlaritza «berria».\n«Urtemuga honek gure historiaz jabetzeko aukera ematen digu: gure aurrekoen ahalegin eta konpromisoaz, zailtasunak gainditzeko dugun konpromisoaz, desberdintasunen gainetik indarrak batzeak duen garrantziaz», nabarmendu zuen.\nLehendakari eta sailburu guztien «ekarpena» aitortzeko eguna izan zen atzokoa, Urkulluren ustez. «Autogobernuaren erakundeen bidez» zerbitzu publikoa eman duten profesional guztiak ere izan zituen gogoan. «2020ko apirilaren 9a egun egokia da egindako bidea aitortzeko, eta etorkizun hobea eraikitzen jarraitzeko». Etorkizunera begira ere jarri zen, eta «Euskadi irekiago, aurreratuago, solidarioago eta bidezkoago bat» eraikitzera deitu zuen.\nDiktaduraren ondorengo lehen Jaurlaritzako lehendakaria Carlos Garaikoetxea izan zen. 1984ko apirilaren 16ra arte iraun zuen legegintzaldiak, eta sailburu guztiak EAJkoak izan ziren. Sailburuetako batzuk izan ziren Pedro Miguel Etxenike (Hezkuntza), Ramon Labaien (Kultura), Pedro Luis Uriarte (Ekonomia eta Ogasuna), Felix Ormazabal (Nekazaritza) eta Javier Garcia Egotxeaga (Industria).\n🗓 Gaur 40 urte bete dira Eusko Jaurlaritza berria abian jarri zenetik.\n🔵 @iurkullu Lehendakariak egindako bidea aitortu eta etorkizun hobea eraikitzen jarraitzearen alde agertu da ➡ https://t.co/0baKTcdYRZ pic.twitter.com/ym3tzd9qT4\n— Eusko Jaurlaritza (@Gob_eus) April 9, 2020\nKanal hauetan artxibatua: Eusko Jaurlaritza | Iñigo Urkullu | Gasteiz


Mirotz urdinei bizirik eusten | Bizigiro | Berria\nMirotz urdin arrek kolore zurixka izan ohi dute. ALEX GONZALEZ Tamaina handiagoan ikusi\nMirotz urdinen populazioa gainbeheran dago Euskal Herriko zenbait txokotan, eta, ez da gutxiagorako, landa makinen ondorioz hiltzen baitira, sarritan. Zereal soroetan egin ohi dituzte habiak, baina uzta garaiak iristean ere han egoten dira, txitak hazten eta garatzen. Horrelakoak eragozteko, ezinbestekoak dira neurriak, eta zenbait herritar eta instituzio horretarako lanean ari dira. Konpromiso maila ezberdinetan, baina espeziea salbatzea dute helburu, eta elkarlanean jardun ohi dute horretarako, besteak beste, nekazariekin. Era horretan, asmoa da mirotz urdinen populazioari laguntzea, eta haiei bizirik eustea.\nArturo Rodriguez ornitologoa da, baita Hontza natura elkarteko kidea ere. Mirotz urdinak salbatzen aritzen da Araban, eta haien egoera izan du hizpide. «Txitak lurrean hazten dituzten harrapakari bakarrak dira, eta, gure kasuan, bi espezie daude: mirotz urdinak eta zuriak, baina batez ere urdinek dute lurrean hazteko joera».\nHain zuzen, Hego Euskal Herrian, bi mirotz espezie horiek babestutako espezieen katalogoetan sartuta daude, maila ezberdinetan: Araban, Bizkaian eta Gipuzkoan, mirotz urdinak zaurgarri izendatuta daude, eta, zuriak, berriz, interes berezikoen zerrendan daude. Nafarroan, koska bat gorago egin behar da errealitateaz jabetzeko: urdinak galzorian daude, eta zuriak zaurgarriak dira. Horregatik bideratzen dituzte kanpainak batik bat mirotz urdinak salbatzera. Ipar Euskal Herrian, berriz, ez dago datu zehatzik.\nMirotz espezie horiek zereal soroetan sortzen dituzte habiak, Rodriguezen arabera, eta han erruten dute; are, han geratzen dira txitek hegan egiten duten arte. Hala ere, ohartarazi du azken urteotan larriagotu egin dela hegaztion egoera: «Klima aldaketaren ondorioz-eta, uzta bilketa gero eta lehenago egiten da, eta, ondorioz, txiten haztearekin topo egiten du, oraindik garatzeko bidean egoten baitira». Horrelako zenbait kasutan, uzta biltzeko makinek azpian hartzen dituzte habiak eta hegazti jaioberriak, baina ornitologoak erantsi du ardura gizakiarena ere badela. «Gizakiekiko mendekotasun handiena duen hegazti harrapakaria da; lehen mendietan eta gune naturalagoetan bizi ziren, baina, orain, era horretako eremu gutxiago daude, eta soroetara jotzea erabaki dute». Haren arabera, horrelako eremuetan bizitza «jokoan» jartzen dute egunero, hala nola traktore bat sar daitekeelako pestizida botatzera.\nErrealitate horren jakitun, martxan dira zenbait kanpaina. Nafarroako Gobernuko Landa Garapeneko eta Ingurumeneko Sailak, esate baterako, azken urteetan abian jarri du mirotz urdinak ez ezik, zuriak ere salbatzeko egitasmo bat. Gasteizko Udalak ere badu bat, baina batez ere urdinak babesteko. Ekhi Mandiola udaleko landa eremuko zerbitzuko baso teknikaria da, eta abiapuntua izan du hizpide: «Zerbitzuan kontzientziatuta gaude, eta ingurumenak kezkatzen gaitu; Hortaz, pentsatu genuen ahalegina egitea Gasteizko udal eremuko zereal lautadetako mirotz urdinen bikoteak zaintzeko». Kanpo zerbitzuetara jo zuten iaz horretarako, eta Rodriguezekin harremanetan jarri ziren, hegazti horien inguruko prestakuntza jasotzeko eta horien jarraipen txiki bat egiteko. Haren arabera, uztaila izan ohi da «garairik larriena».\nRodriguezek ia 30 urte daramatza jardun horretan, eta, beraz, esperientzia du jadanik. Jakinarazi du Araban, batez ere, Agurain eta Donemiliaga inguruan aurkitu ohi direla mirotzen habiak, eta, beraz, horietara jo ohi dutela gehienbat, nahiz eta beste eremuetan ere aritzen diren bilaketa lanetan. «Ibarrak ikus daitezkeen lekuetara jotzen dugu, eta kataloxetatik eta lurreko teleskopioetatik begiztatzen dugu non dauden habiak». Mirotzen hegaldiei erreparatzen diete: soroetatik pare bat metrora egiten dute hegan ehizakiak harrapatzeko, baina arrak soilik arduratzen dira horretaz. «Emeak arrautzak erruten eta txitak zaintzen egoten dira une oro, eta arrak arduratzen dira elikagaiez; emeengana gerturatzen dira, hala nola saguekin, eta txitak ere horiekin elikatzen dituzte, duten denboraren arabera», azaldu du ornitologoak.\nBehin non dauden identifikatuta, kontu handiz sartzen dira soro barnera, bidexkarik gera ez dadin eta, era horretan, bestelako harrapakinik landa guneetara sar ez dadin, eta ikusten dute txitak zein fasetan dauden. «Oro har, saiatzen gara nekazariekin hitz egiten, eta uzta garaia atzeratu dezaketen zehazten; ezin bada, txitak handik ateratzen ditugu, eta Martiodako [Araba] animalien babeserako zentrora eramaten ditugu». Horrez gainera, badago beste aukera bat ere: habiak dauden soro zatia ez biltzea, baina Rodriguezek zehaztu du hori ez dela izaten ohikoena, gizakiak «jakin-nahia» izaten duelako, eta soro zati batean uzta jaso gabe ikustean, balitekeelako mirotzen ingurura gerturatzea. «Horrek emaitza txarra izaten du askotan».\nNekazariekin izandako hartu-emanari dagokionez, bi kideek aipatu dute, oro har, erantzun «ona» izaten dutela. Rodriguezek aipatu duenez, prest egon ohi dira laguntzeko, baina uzta garaiak ere garrantzia du. «Batzuentzat, sarritan zaila izaten da uzta atzeratzea, ez dutelako hura biltzeko makinarik eta beste batzuen menpe daudelako, edo baita eguraldiaren zain ere». Hala ere, uste du nekazari gazteagoek, orain, pentsaera «irekiagoa» dutela, eta, mirotzen kanpainarekin bat egiten dutela. Mandiolaren arabera ere, «interes kontrajarriak» egoten dira: «Zereala heltzen den garaian jaso behar da; horrela egin ezean, uzta galtzeko arriskua dago, eta, beraz, uzta garaia eta hegaztien haztea aldi berean gertatzen dira». Haren ustez, nekazari batzuentzat «bigarren mailako» kontua da mirotzena.\nErantzuna bata edo bestea izan, ordea, emaitzak eman ditu kanpainak. Mandiolak iazko datuak aipatu ditu, eta jakinarazi du Rodriguezekin egindako elkarlanaren bitartez, eta nekazariek izandako erantzunari esker, oraindik inkubatzen zeuden lau habia identifikatu zituztela, eta, horietan zeuden hamalau kumeri laguntzea lortu zutela, espezie mehatxatua kontserbatzea asmo. «Gaiarekin oso inplikatuta dago Rodriguez, eta ondo ezagutzen ditu Arabako nekazariak eta inguruak; bera da pertsonarik egokiena honetarako», adierazi du baso teknikariak. Gainera, erantsi du identifikazioaz gainera, eraztunak jartzeko lana ere egiten duela ornitologoak. Teknika horri esker, besteak beste, hegaztien migrazioa iker daiteke, baita haien bizitzan eragina izan dezaketen bestelako faktore batzuk ere.\nMarta Olalde Arabako Foru Aldundiko Ingurumen eta Hirigintza Sailetako teknikarietako bat da, eta adierazi du haiek ere badutela esku hartzea horrelako egitasmoetan. «Praktikan, ia 30 urte daramatzagu jardun horretan, 1992an hasi baikinen; hala ere, egia da urteen eta aurrekontuen arabera aldatu egin daitekeela esku hartzea, baina une oro dugu informazioa». Zehaztu du Hontza natura elkartearekin elkarlanean dabiltzala, eta GPS bat duten eraztunak jartzeaz gainera, beste proiektu bat ere martxan dutela: hesi metalikoak. Nafarroan erabiltzen duten teknika bat da, eta, beraz, Nafarroako eragileekin harremanetan jarri dira. «Gerta daiteke soroaren zati batean uzta jaso gabe uztea habiak daudelako, eta, ondorioz, txitak zaurgarriagoak bilakatzen dira, sail zati bat bakarrik dagoelako era horretan; harrapakari naturalak errazago irits daitezke haiengana».\nEsku hartzeei dagokienez, Olaldek adierazi du aditu bat kontratu ohi dutela lehen lanak egiteko, eta, ostean, basozainek ere parte hartzen dutela. «Habiak identifikatuta, basozainak harremanetan jarri ohi dira nekazariekin; hiru basozain ditugu sailean, eta, teknikook, guztiari adi-adi gaude; elkarren arteko kolaborazioa da». Rodriguezek, ordea, uste du diputazioak «seriotasun» handiagoz landu beharko lukeela gaia, espezie hauek batez ere «gizakien mende» daudela argudiatuta. «Txita asko hiltzen dira urtero, baina foru aldundiak eskuak garbitzen ditu; interes gehiago jartzen du deigarriagoak diren animalietan, hala nola bonelli arranoetan». Halere, aitortu du badirela «maila pertsonalean» inplikatzen diren basozain batzuk, nahiz eta arduradunen «agindu zuzenik» ez izan.\nUdalari dagokionez, azaldu du aurten «nahikotxo» inplikatu dela, eta lanean jarri dituela basozain batzuk ere. «Jabetu da errealitate bat, arazo bat existitzen dela». Mandiolak adierazi du «ahal dutena» egiten eta egingo dutela. «Kanpo zerbitzu bat da, eta, aurrekontuek laguntzen diguten heinean, saiatuko gara horrekin dibulgazio kanpainak egiten eta berrasmatzen». Izan ere, uste du jarduna ez dela soilik habiak identifikatzea, babestea eta kumeei laguntzea, baizik eta dibulgazio eta sentsibilizazio lan bat egitea ere bai. «Administrazio gisa, hori gure zereginen artean egongo litzateke, eta horretan gabiltza, poliki-poliki ideiak gizartean zabaltzen». Izan ere, haren arabera, hegazti hauek ekosistemaren orekarako «oso onuragarriak» dira, eta elkarlanak bide horretan duen garrantzia azpimarratu du.


PDF (298 KB - 6 orri.)\nKultura eta Hizkuntza Politikako sailburuaren 2020ko uztailaren 22ko Aginduaren bidez (irailaren 1eko Euskal Herriko Agintaritzaren Aldizkaria, 171. zk.), Euskal Kultura Ondarearen garrantzia azpimarratu eta hedatzeko dirulaguntzen deialdia arautu zen 2020-2022 aldirako, eta dirulaguntza horiek emateko araubidea ezarri zen.\nEskabideak aurkezteko epea, aipaturiko aginduaren 9. artikuluaren arabera, 2020ko urriaren 1ean amaitu zen.\nAginduaren 14. artikuluan aurreikusitako Balorazio Batzordea bildu eta eskabideak aztertu ondoren, laguntzak esleitzeko ebazpen-proposamena eman zuen 2020ko azaroaren 26an, eta, horrekin batera, aginduaren 16. eta 17. artikuluen araberako balorazio-irizpideak ezarri zituen.\nBalorazio Batzordeak egindako proposamena ikusita eta aginduaren 18. artikuluan eta gainerako xedapen orokorretan ezarritakoarekin bat, honako hau\nLehenengoa.– Ez onartzea I. eranskinean adierazitako eskabideak, bertan zehaztutako arrazoiengatik.\nBigarrena.– II. eranskinean zerrendatzen diren eskatzaileei bertan adierazitako dirulaguntzak ematea.\nHirugarrena.– III. eranskinean zerrendatzen diren pertsona eta erakundeei eskatu duten dirulaguntza ukatzea, behar besteko puntuaziorik lortu ez dutelako.\nLaugarrena.– Onuradunak dirulaguntzak arautzen dituen Aginduak ezarritako baldintzen mendean geratzen dira, bai eta Euskadiko Autonomia Erkidegoko Administrazio Orokorraren eremuan indarrean dauden gainerako baldintza orokorren mendean ere.\nBosgarrena.– Diruz lagundutako jarduera guztiak amaitzeko epea 2022ko abenduaren 31n bukatuko da, dirulaguntzak arautzen dituen Aginduaren 7. artikuluarekin bat etorriz. Dena dela, diruz lagundutako proiektuek 2020ko urtealdian hasi behar dute edo dagoeneko hasita egon behar dute.\nEmandako dirulaguntzen justifikazioa, likidazioa eta ordainketa egiteko, aginduaren 22., 23., 24. eta 25. artikuluetan xedatutakoari jarraituko zaio. Era berean, kontuan hartu beharko da diruz lagundutako proiektuak, gehienez ere, data hauetarako justifikatu beharko direla:\n– 2020an gauzatzekoak diren jarduerak: 2021eko urtarrilaren 15a baino lehen.\n– 2020-2021 epealdian gauzatzekoak diren jarduerak: 2020an gauzatutako jarduerak 2021eko urtarrilaren 15a baino lehen; 2021ean gauzatutako jarduerak, berriz, 2022ko urtarrilaren 15a baino lehen.\n– 2020-2022 epealdian gauzatzekoak diren jarduerak: 2020an gauzatutako jarduerak, 2021eko urtarrilaren 15a baino lehen; 2021ean gauzatutako jarduerak, 2022ko urtarrilaren 15a baino lehen, eta 2022an gauzatutako jarduerak, 2023ko urtarrilaren 15a baino lehen.\nDiruz lagundutako jarduerak gauzatu direla justifikatzeko, eskabidearekin batera aurkeztu den aurrekontua hartuko da ardaztzat, eta, horrekin batera, aginduaren 24. artikuluan ezarritako gainerako alderdiak.\nSeigarrena.– Agindu honen babesean eman beharreko dirulaguntzak zatika ordainduko dira, era honetan:\n– Lehenengo zatian, emandako dirulaguntzaren herena ordainduko da, behin 22.1 artikuluan aipatutako epea igaro ondoren, betiere berariaz uko egiten ez bazaio.\n– Gainerakoa ebazpen honen II. eranskinean ezarritako zatikatzearen arabera ordainduko da, gastua justifikatu ondoren.\nZazpigarrena.– Ebazpen hau interesdunei jakinaraztea.\nZortzigarrena.– Ebazpen hau Euskal Herriko Agintaritzaren Aldizkarian argitaratzea, jende guztiak horren berri izan dezan, Euskal Autonomia Erkidegoko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legegintzako Dekretuaren 49.2 artikuluak ezartzen duenarekin bat.\nEbazpen honen aurka, gora jotzeko errekurtsoa aurkeztu ahal zaio Kultura eta Hizkuntza Politikako sailburuari, hilabeteko epean, interesdunek ebazpena jaso eta hurrengo egunetik aurrera edo, hala badagokio, Euskal Herriko Agintaritzaren Aldizkarian argitaratu eta hurrengo egunetik aurrera.\nVitoria-Gasteiz, 2020ko abenduaren 21a.\nONARTU EZ DIREN ESKABIDEAK


Epaileek karbonoaren isuriak % 25 murriztera behartu dute Herbehereetako Gobernua - Elhuyar Aldizkaria\nHasiera » Albisteak » Epaileek karbonoaren isuriak % 25 murriztera behartu dute Herbehereetako Gobernua\n2018/10/10 332. zenbakia\nEpaitegiek behartu egin dute Herbehereetako Gobernua 2020rako CO2-aren isuriak % 25 murriztera. Urgenda Fundazioak eta 900 herritarrek auzia jarri zioten Gobernuari 2015ean, ez zituelako sinatutako akordioak bete, eta epaitegiak arrazoia eman die. Azkenaldian klima-aldaketa dela-eta erregai fosilen enpresei eta gobernuei jartzen ari diren auzien adibide bat besterik ez da hori, garai batean tabakoaren enpresei jarri zitzaizkienen antzekoa.\nEpaileen arabera, Gobernuak ardura du herritarrak jarduera industrial kaltegarrietatik babesteko, baina, isuriak murrizteko orain arte hartutako neurriak ez dira nahikoak. Belaunaldi honen bizitza eta ondorengoena arriskuan jartzea egotzi diete.\nEbazpenaren aurreko egunean aurkeztu zuen IPCCek, hain justu, klima-aldaketaren inguruko txosten berria. Txostenaren arabera, planetak 2030-2052rako gaindituko du berotze globalaren 1,5 ºC-ko muga, eta horrek handitu egingo du muturreko lehorteak, uholdeak eta milioika pertsonarentzako elikagai-eskasiak eragiteko arriskua. Hala, txostenak dio mundu osoko gobernuek “aldaketa azkarrak, irismen handikoak eta inoiz ez bezalakoak” egin beharko lituzketela gizartearen alor guztietan.\nKlima-aldaketari buruzko informazio gehiago:\nElisa Sainz de Murieta BC3ko ikertzailea: "Trantsizio energetikoa gertatu, gertatuko da. Kontua da hori garaiz lortzeko gai izango ote garen".\nKlima-aldaketak landareetan zer eragin duen aztertzeko berotegia


Añibarro, Pedro Antonio - Auñamendi Eusko Entziklopedia\nPedro Antonio Añibarro Frantziskotarra Areatza-Villaron, Bizkaian, jaio zen 1748an. Bere bizitzaz dakiguna urria izanik, oso zehaztasun gutxi eman daitezke Zarautzeko mintegira heldu baino lehenagoko garaiaz, eta ezer handirik ez Arantzazun emandako urte -agian- erabakigarriez. Dirudienez, 1773 inguruan, Arantzazun zegoela, Ubillos ezagutzeko aukera izan zuen, horren euskararen arrastoak ugari direlarik arratiarraren idazlanetan. Mikel Zaratek (1970: 58), garai beretsuan Burgosen izan zela aipatzen du.\nBadakigu, bestalde, 1794ko lehen frantsestean, Baionan preso egon zela bi hilabetez. 1809ko urriaren 15etik 1814 arteko bigarrenean, gainera, komentukide guztiak alde egin eta sakabanatzera behartuak izan zirela. Baliteke, Urgellek dioenez (2000: 29), euskal giroak erakartzea eta Zarautzera joan izana euskalzaletzearen ondorio izatea. Edozein modutara ere, bertara iristea aldagunetzat jo daiteke, egotaldi hura euskalzaletasuna loratzera iritsi zen unea izan baitzen.\n1790ean, Añibarrok 42 urte zituelarik Zarautzen sarpidea eskatu zuen eta 1791ko uztailaren 2an heldu zen hara, lan oparo eta ugari egingo zuen garaiari hasiera emanda. Hantxe bizi izan zen, gerra garaiak gorabehera, hil arte.\nHainbat libururen idazle eta, batez ere, sermolariek eta Zarauzko mintegian erabiltzen zituzten testuen egile izan arren, bere lan guztiak ez ziren argitaratu. Blanca Urgellek (2001: 28) Gueroco gueroren edizio kritikoaren sarreran, Añibarroren lanen kronologia bat proposatzen du, lehen idatziak 1791 eta 1793 bitartean kokatzen dituelarik. Sermones panegíricos. Doctrinas y sermones morales eta Materiales para la obra bascongada de los tomos de Doctrinas escritas izeneko eskuizkribuak Añibarroren lehen idatziak direla uste izateko arrazoi sendoak aipatzen ditu Urgellek, artean idazleak berak haietan erabilitako euskara gutxietsi zuela. Arratiarra nolakoa zen jakiteko Xabier Altzibarrek eskaini zuen lehen hurbilketa ikusteo aholkua ematen du Urgellek, ezen "hasierako Añibarro honek ez du hizkuntza idatzi jator eta erdarakada gabeko baten hainbesteko ardurarik lexiko, sintaxi edo morfologian" (1992: 82).\n1802 eta 1803 bitartean argitaratutako lanak beste multzo batean biltzen ditu Urgellek. Ikerlariaren ustez, lanok "samaldaka bezala" irten ziren, bata bestearen ondotik. Nafarrerazko dotrinaren argitalpena ere, data gabe atera zena, dirudienez, eta agertu diren azken dokumentuen arabera, 1802 eta 1803 bitartean kokatu behar genuke. Argitaratze-datek (Urgell 2001: 32) dirua egon zeneko unea agertuko lukete eta, dirudienez, bi frantsesteen artean giroa gozoagoa izan zela, ezen Añibarroren lanak ez eze beste zenbaitenak ere tarte horretan pilatzen baitira, hala Juan Antonio Mogelenak, nola Agirrerenak edo Bizenta Mogelenak... Ondoko lanek osatzen dute, bada, aipatutako multzoa: Cristau-Doctriña, ceñetan eracusten baitire gure Fede Santuco gauzaric beharrenac, aita Astetec erderaz, eta orai Nafarroaco euscaran izarraz adiarazten duena erantsiric (datagabea, 1802-1803?). Escu-liburua, ta berean eguneango cristiñau-ceregiñac (Tolosa, 1802). Misioco canta santuac (Donostia, 1803). Lora sorta espirituala, ta propositu santuac vicitza barri bat eguiteco Aita Palacios misiolariac Misiño ondoan emoten cituanac (Tolosa, 1803). Lau Evangelioac batera alcarturic (1804).\nArgitaratu gabe edo egilea bizirik zegoela argitaratu gabe geratu ziren lanekin ondoko beste zerrenda osa genezake: Misiolari euskalduna, kristiñau dotriña ta sermoiak Bizkai-errietan irakasten. (1897). Gueroco guero (RIEV aldizkariak zatika argitaratua, 1923tik aurrera argitalpena bukagabe geratu bazen ere). Curutze santearen, Aita Gure ta Ave Mariaren ganeco eracusaldiac (1897). Voces vascongadas diferenciales de Bizcaya, Guipuzcoa y Navarra... para el uso y alivio de párrocos y predicadores bascongados, L. Villasantek 1963an argitaratua. Gramatica vascongada, Zarauzko kronikan beste era honetara ageri dena: La colección de conjugaciones regulares e irregulares del vascuence en sus dialectos 1969an ASJU-k argitaratua. Nequea arinduric. Munduko krutze, neke, penak, gozotu, laburtu ta arinduteko gogarte santuak (argitaratu gabea). San Iñazioren gogo-jardunak (argitaratu gabea). 1956an bestalde, Añibarrok osaturiko Gipuzkoa, Bizkaia eta Nafarroako herri euskaldun guztien izenak eta aldi berean euskararen mugak noraino heltzen ziren jakiteko garrantzi handikoa izan den zerrenda agertu zen. 1898an Añibarrok eta Mogelek Bizkaiko euskeraz egiñiko Meza entzukera bi argitaratu zen Bilbon.\nXabier Altzibarren ustez gramatika eta hiztegia Escu liburuaren garaikideak lirateke. Urgellek, bestalde, gorde den gramatikaren eskuizkribua 1801az gerokoa dela zehazten du, agian 1804koa edo ondorengo urteetakoa (2001: 35). Nequea arinduric, aldiz, beti ere Altzibarren iritziz (1992: 90), 1808ko Misiolari euscaldunaren hasierako orrien garaikoa eta Lau evangelio...-en garaitsukoa edo pixka bat aurreragokoa izan daiteke. Urgellen ustetan (2001: 39), Gueroco gueroren kasuan, badirudi Lora sorta... egin orduko zatiren bat itzulita zuela. Hala ere, ikertzailearen esanetan, itzulpena "garai ezberdinetan dauden atalen bilduma" dela ematen du, Escu liburua-ren lehen bertsioaren eta 1821eko bigarren bertsioaren bitartekoa, bigarren horren idazkerarantz hurbiltzen ari den hizkuntza ereduan idatzitakoa. Idazlanen datatzearekin bukatzeko, esan dezagun Urgellen ustez aro haren gailurra 1821eko Escu liburuaren argitalpenarena izango litzatekeela, eta bitarte horretan idazkeraren osagaiak hautatu eta taxutu guran emandako idazlearen bilakaera dela, honako hauek izanik (Urgell. 2001: 40) ezaugarriak:\n1. Grafian, inongo nahasterik gabe hizkuntza ahalik eta hoberen islatzera zuzenduak dira berrikuntzak.\n2. Gramatikan aldaerak bateratzen ditu, ahalbide gehiago gauzatuaz, usadio txarrak zuzentzen eta forma osoagoak ezartzen.\n3. Hiztegiari dagokionez, maileguak eskastu egiten dira, baina bidea itxi gabe. Gipuzkerakoek badute beren lekua, baina ez bizkaierakoen kaltetan. Edokeria hasieratik gutxi erabiltzen bazuen, ia guztiz desagertzen da, eta horren ordez esanahikideak edo adiera hurbileko hitzak lerrokatzen ditu.\nAipatutako lanen artean oso ezagun egin dira, zalantzarik gabe, Aita Palaciosen Ramillete espiritualaren itzulpena, hots, Lore sorta espirituala (1803); Axularren obraren bizkaierarako itzulpena den Gueroco guero, eta Escu liburua (1802). Baina idazlan gehienak 1963tik aurrera argitaratu ziren: Voces Bascongadas eta Gramática Bascongada (Villasante 1963 eta 1970), 1802ko Esculiburua (argitalpen faksimila 1978), Nekea Arindurik... eta Lora sorta espirituala (Urgell 1987 eta 1988), Lau evangelioak... (Ciarrusta 1991) eta "Voces bascongadas Labortanas sacadas de la Gramática bascongada y francesa de Harriet en su Arte" (Urgell 1992).\nZenbait adituren ustez eta, aurreko ataleko argitalpen datetan ikus daitekeenez, Añibarrok 1936-39ko gerra ostean euskal idazle askok baino arreta handiagoa izan du. Horren arrazoia bilatu nahian galdera argia etor dakiguke burura, 1963tik aurrera 30 urtetan zehar XVIII-XIX mende bitarteko apaiz bizkaitarrak XX. mende bukaerako euskaltzaleen artean biztutako interesa dela eta. Erantzunak, baina, ez lirateke bilatzen zailak, 1963-1975 sasoiko egoera politikoa, euskaraz idatzitako lanei ezarritako zentsura eta orduko euskaltzaleek euskararen garbitasun, egokitasun eta zuzentasunarekiko zuten ardura kontutan harturik, besteak beste.\nIldo horri jarraituz, Urgellek Gueroco gueroren argitalpen kritikoaren sarreran alor horren azterketa zehatzaren beharrizana argudiatzen du, Julio Urkijok RIEVen eginikoa, euskaltzaleei lekukotasun baliotsua ezagutzeko bidea emanik ere, bukagabe geratu zelako. Ikerlari horrek aitortzen duenez, bere lan kritikoak galdera bi erantzuteko asmo zuzena du: batetik, XIX. mendeko bizkaitar batek XVII. mendeko lapurterazko testu bat zergatik eta zertarako itzuli nahi izan zuen literatur hizkuntzaren bilakaeran pentsaturik; bestetik, nola ulertu eta nola itzuli zuen, alegia, bien arteko aldeak zein diren euskararen beraren bilakabidea ardatz harturik. Axularren Gueroco guero bizkaieratuaz urrats handia eman zuen Urgellen ustetan (2001: 24). Ordurako klasikotua zen iparraldeko literatur tradizio handia eta haren entzutea hegoalderaino iritsia zenez, Larramendi hegoaldeko literatur hizkuntza berria harekin lotzen eta hartan bazkatzen saiatu zen. Eragin zuzena izan zuen geroko idazleen jokabidean, liburuak itzultzera eman zirenean. Añibarrok berea itzultzen duenean Larramendiren zerrendako libururik goraipatuenetakoa itzuli zuen, literatura preziatu hura euskaldun guztien eskura jarriko zuelarik. Axularren liburuarekin izandako harreman luzeek eragin zuzena izan zuten Añibarroren idazkeran, Gueroco gueroren oihartzunak ia edonon ikus daitezkeelarik.\nAñibarro ez dugu, beraz, edonolako idazlea; ez dago bere lanik berrirakurtzerik literatur bizkaieraren sortzaile eta ordezkari dela gogoan izan gabe. J.B. Orpustanek (1996: 85) garbi azaltzen du J. A. Mogelekin batera Bizkaiera literarioaren hedapen eta sendotzean Añibarrok izandako zuen garrantzia "Le franciscain Añibarro (1748-1830), Biscayen de naissance et principal fondateur, avec Moguel, de la littérature moderne dans ce dialecte...". Irizpide zabaltasunak euskararen historiaren oinarrizko pertsonaia bihurtzen du Añibarro, itzulgaia bera are oinarrizkoagoa delarik euskara idatziak izan duen bilakabidea azaltzeko, Gueroco guerok hizkuntzaren bi garai eta bi euskalki oso ezberdin elkarren artean erkatzeko aukera ematen baitu.\nHala ere, Añibarrok eta bere kideek Larramendi idatziz edo entzunez baino ez zuten ezagutu. Idazkeraren aldetik, bazituzten zenbait eredu -gutxi izan arren- eta, Mogelen arabera neurtuz gero, gipuzkera hegoaldeko literatur hizkuntza izateko abian jarrita zegoen. Beraz, maisuarengandik urrutixeago eta eredu teoriko eta praktiko gehiagoren aurrean zeuden. Garai hartako ordezkaririk onenetakoa den Añibarrok Gueroco gueroren hasieran "euskaldun guztien maixu" izendatu zuen Larramendi, eta haren asmoei erantzunak agertzeaz ez eze, haren obrarik garrantzizkoenei jarraipena emanik hiru lan esanguratsu egin zituen: hiztegia, gramatika eta Gueroco guero. Eredu jakinik gabe egindakoa da gramatika, bereziki aditzari zuzendutakoa, hegoaldeko euskalkien aditz laguntzaile eta trinkoen deskribaketa aldaera ugari dakartzana. Baditu azentuaz eta ahoskeraz berri baliotsuak eta baita ortografia-legeak ezartzeko saio goiztiar bat. Hiztegiaz, Larramendiren lanaren zordun dela diote ikerlariek, bilketa lan handia da, ahozko nahiz literatur tradizioko hitz ugari biltzen dira bertan.\nEscu liburuaren behin-behineko azterketan, lanaren antolaketa, idazlearen interesa eta gaiari emaniko garrantzia nabarmendu daitezke. Argi agertzen da hasieratik zein diren liburuaren izaera eta helburuak: irakurgai santuez osoturiko liburua antolatu nahi du idazleak, ondo dakielako, bizkaieraz idatzitako liburuen eskasia zein den eta gogoan dituelako, irakurketak irakurleari ekar diezazkion onurak. Heziketak eta eredu ona da helmuga, ez du ezer zalantzatan utzi nahi, eta atal bakoitzaren azken aldean egunero atera beharreko ondorio, aholku eta gogoetak laburbiltzen dira. Bizkaieraren aukeraketak garrantzi handia du, irakaspenak eta ereduak euskalki horretan mintzo diren kristauengana zuzen helarazteko eta, azken batean, haien irakurgaitasuna garatu eta irakurgaien multzoa ugaltzeko. Aipatzekoa da idazleak hizkuntzarekiko duen ardura dela eta, Escu liburuaren azken orrialdeetan moldatutako eranskina, "LIBRU ONETACO UTSEguiñen Zuzen-videá", zenbait errakuntza zuzentzeko eta ortografiari buruzko hainbat azalpen eskaintzeko.\nAñibarro hiru euskalkitan moldatzen zen, gramatikako eta hiztegiko berriez gainera, nafarrerazko dotrina bat argitaratu zuen -Cristau-Doctriña,... Nafarroaco euscaran...-. Lan gehiena, ordea, bizkaieraz eman zuen eta XVIII. mendean bizkaieraz idatzitako lanei, kopuruan eta kalitatean, sekulako jauzia emanarazi zien. Arestian aipatu dugu, Orpustanen iritzia (1996: 85), hau da, J. A. Mogelekin batera literatur bizkaieraren aitatzat hartua dugula Añibarro. Honela zioen Peru Abarcaren sortzaileak ere bere adiskide min eta lankide handiaz Confesiño ona (1803) lanean:\n"Gura dabenak siñistu Bizkaiko euskereak ez deutsala ezer zor giputzenai, irakurri begi liburu onek baiño lehenago urtengo daben neure adizkide andi ta gauza onetan neure bearlagun legez egiten dau Aita Frai Pedro Añibarro ..."\nLiteratur hizkuntzari dagokionez oso pertsonaia interesgarria dugu Añibarro, literatur bizkaieraren alde egindako lanaz aparte, haren hizkuntza jokabideak gaurko sentipenarekin dauzkan antzekotasun argiengatik. Euskal herrietan zehar egin zituen ibilaldiek, hizkera askorekin izandako harreman estuek, hegoaldeko euskalki guztiak ezagutzeak eta euskal gramatikan zein hiztegian lan egiteak eredu estuko eta bereizgarria inolaz ere ez zen bizkaiera hautatzera eraman zuten, beste euskalkietatik hurbilago zegokeena eta, asmoz bederen, edozeinentzat ulergarriagoa. Oinarrian, sorleku zuen Arratiako hizkera aurkitzen bada ere, hura landuaz, bereizgarririk nabarmenenak alde batera utzirik eta ulergarritasunean jarri zuen enfasia.\nHizkera horren bilakaeraren hainbat lekukotasun gorde dira berridatzitako idazlanetan. Horietatik ezagunena, baita handiena ere behar bada Escu liburuarena da, 1802an lehenengoz argitaratua, 1821eko argitalpenerako goitik behera berriztatu zuen eta 1827rako oraindik zenbait orrazketa egin zizkion. Escu liburuak pairatu zuen aldaketa handiari bagagozkio, egileak hizkera aberatsera, gainerako euskalkietara irekitakora, jatorrera, zaindura eta zalantzarik gabekora jo zuela esan dezakegu.\nAurreko adibidea ez da, alabaina, bakarra: Misiolari euskalduna, esaterako, birritan idatzi zuen. Lehenengoan dioenez, aurretiaz egindako dotrina eta sermoiak txukuntzetik sortutako lana da eta, 1808an idazten hasi zenez, ez zuen uste bukatuko zuenik. Aurretiaz eginiko dotrina eta sermoiak, Sermones panegíricos, Doctrinas y sermones morales, eta Materiales para la obra bascongada de los tomos de Doctrinas escritas dira. Altzibarren argitalpenean (1992: 82) hauxe diosku Añibarrok lan horiei buruz: "El bascuence ya no rige, pues lo escribí en mis principios, y por lo mismo tienen mucho que reformar todas estas doctrinas y sermones". Escu liburuaren bertsio zaharrarekin batera, Adicio[ne]s al Ramillete izenburua duen eskuizkribu bat aurkitu du A. Zubizarretak, Lora sorta lanaren bertsio ezezagun bati Añibarrok egin zizkion eransketak jasotzen dituena eta, antza denez, eta xehetasunetan aski aldaketa dituena. Horretaz gainera, Nequea arinduric idazlanak ere badu aurreragoko zirriborro edo idazketa bat Altzibarrek aurkitua (1992: 90).\nEtengabeko berridazketa-lan horretan inoizko argien dakusagu Añibarrok bizkaiera oinarri sendoen gainean literatur hizkuntza bilakatzeko egin zuen ahaleginaren handia, nahiz eta garapen hori erlijio-gaien zordun izan.\nALTZIBAR, Xabier. Bizkaierako idazle klasikoak. Bilbo: Bizkaiko Diputazioa, 1992.\nBILLEALBEITIA, Miren. "Escu-Liburua, Ta Berean Eguneango Cristiñau-Ceregiñac (1802)". Euskararen Institutua: Euskal Literaturaren Hiztegia - Idazlanak. [Kontsulta data: 2012-04-27].\nORPUSTAN, Jean-Baptiste. Précis d?histoire littéraire basque. 1545-1950. Baigorri: Éditions Izpegi, 1996.\nURGELL, Blanca. "Sarrera". Gueroco guero. Edizio kritikoa. Bilbo: Euskaltzaindia, 2001.\nZARATE, Mikel. Bizkaiko euskal idazleak. Derio: Derioko Seminario-ikastetxea, 1970.


Katilina - Wikipedia, entziklopedia askea.\nezezaguna - K.a. 62\nAfrika Prokontsularrako Propraetor (en)\nK.a. 67 - K.a. 66\nAntzinako Erroma, K.a. 108\nPistoia, K.a. 62 (45/46 urte)\nAurelia Orestilla (en)\nKatilina (latinez: Lucius Sergius Catilina; K.a. 108 - K.a. 62) Erromatar Errepublika beranteko politikari erromatarra izan zen. Handiki familia batean sortu zen. Gainbehera etorritako noble batzuek lagunduta, K.a. 63. urtean kontsulen aurkako konplot bat prestatu zuelako da ezaguna, batez ere. Zizeronek, haren etsai amorratuenak, konspirazioaren berri izan zuen, eta, Erromako Senatuko bilkura ospetsuenetako batean, denen aurrean Katilina salatu zuen. Honen ondorioz, Katilinak Erroma utzi behar izan zuen, bere lagunak atxilotu eta hil zituztelarik. Hurrengo urtean Pistoian (gaur eguneko Italia) hil zuten bera ere.\nKatilinaren nortasuna ilun geratu da. Zizeronek (Catilinariae) eta Salustiok (De conjuratione Catilinae) aurkeztu zuten gazte handinahi eta doilorraren irudia baizik ez da geratu hartaz.\nWikimedia Commonsen badira fitxategi gehiago, gai hau dutenak: Katilina


kritiken hemeroteka » De Profundis\n« Maitasun poemak | Barru-barrutik egiten dizut dei »\nDe Profundis Goizalde Landabaso / Radio Euskadi, 2007-11-12\nMina. Horixe da gutun luze-luze honen irakurketaren ostean gelditzen dena. Eta minatik haratago; sumindura, amorrazioa, ernegazioa, atsekabea eta bihozmina. Berbarik berba nahasten dira. Letra arteko hutsuneetan badu zer aurpegiratu egileak. Maitaleari, baina baita; munduari, egokitu zaion sasoiari, irakurleari eta bide batez, bere buruari.\n“Nire ondoan egon zinen bitartean, nire artearen erabateko hondamendia izan zinen, eta, etengabe Artearen eta nire artean tartekatzen utzi bainizun, neurririk handienean bete nintzen lotsaz eta erruz”.\nGutun luzea da De Profundis; Sakonetik idatzitakoa eta Oscar Wilderen ikuspegi ezberdina ematen diguna. Wilde hautsia da, dena galdu duena, barruan daramanari bide eman behar diona ziega sakonetik. “Bosie maitea” esaten dio hasieran. “Maitasunez, zure lagun Oscar Wilde” amaieran. Tarteko berrehundik gora orrialdeetan, baina, esan beharreko denak esaten dizkio Wildek lagun eta maitale izandakoari. Gorriak eta zuriak.\n“Gero zoriontsu izaten ikasi behar dut. Beste garai batean banekien, edo banekiela uste nuen, senez”.\nIzugarrizkoak esaten ditu idazle irlandarrak, baina ez dizkio soilik lagunari esaten, lehenago esan dugun moduan; une batzuetan bere buruaz mintzo dela esan genezake, entzungo ez dion norbaitekin. Barruak hustu beharra maitaleak eta bere egoeraren eragileak suspertu dute baina balio dio egileari munduaren neurria hartzeko. Munduaren neurria azaltzeko.\n“Noizbait berriz idazten badut, idazlan artistikoak egiteko esan nahi dut, bi besterik ez dira mintzagai eta baliabide izan nahi ditudan gaiak: bat “Kristo, bizitzako mugimendu erromantikoaren eragile gisa” da; bestea “bizitza artistikoa portaerarekiko harremanean ikusita”.\nDe Profundisek irakurtzen duenaren barrenak astintzen ditu. Barruraino ailegatzen da gutun luze hau, eta zenbaitetan hitzok isurtzen duten minak zipriztindu egiten du.\nEz dut deus askorik esan itzulpenaz, baina egia esan, zein hizkuntzatan irakurtzen ari nintzen jabetu ere ez naiz egin.


16 maiatza, 2022 Iritzia 129\nJoxe Begiristain • Irakurzalea\nAskotan aipatu izan da, liburu bat, irakurle adina liburu bihurtzen dela. Norberak bere bizipenetik hausnartzen ditu irakurriak, eta halaxe gertatu zait liburu honekin ere: Ahaztu baino lehen, ama du izenburua Mikel Etxaburu ondarroarraren azken poema-liburuak.\nEgoera oso ezaguna da: adineko pertsona bat memoria galtzen ari da, eguneroko ohiko zereginetarako nekez moldatuko da, aurrez aurre kontu kontari aritzeko zailtasunak ditu… Hori dena zer den badakigunontzat, berealdiko altxorra da Etxabururen liburua. Zenbat aldiz ez ote gara haserretu, guk bizitza osoan ezagutu dugun hori dagoeneko ez dela lehengoa eta, eraman ezinik?\nBada, liburuan haserrerik ez duzu topatuko. Oso alderantziz, poema batetik bestera eta hasieratik bukaeraraino, amari gozo-gozo hitz egiten dion norbaitek berehala jarriko zaitu ataka estuan: nigandik jasotzen al du gureak horrelako tratu gozoa uneoro-uneoro? Ala, ez dugu onartu nahi beste era batera komunikatu beharra dugula eta gure aldetik jarrera berria hartuz egokitze lan baten premian garela?\nGauzak behin eta berriz errepikatuko (‘ateko zerrailari bi buelta eman’) ditu, berri bat nola emango diozu atentzio handirik ez diola jarriko badakizunean (edo zuk hala dela uste duzunean behintzat) eta antzeko hamaika egoera ezagun poema bihurtuta, irakurzaleok.\nAbilidade handia behar da maite dugun amari, aitari (edozeini!)… horrelako liburu bat idazteko, umiltasun, zintzotasun eta bestelako tasun askoz gain. Egileak badaki hori noski, eta ez du hori ere ezkutatu nahi izan: irakurri bestela, 71. orrialdeko poema: Nekatu naiz poemak idazten…\nSats, tailerreko doinu gogorrak »


San Rokeko Ammoniteak eta koralak\nNaturagune nabarmenak - Geologia interesguneak\nGeologia Interesdun Lekuak (GIL), balio geologiko handiko elementuak daude. Euskadin inbentariatutako 150etatik 59 daude Bizkaian; eta haietako bi, Bilbon.\nSan Rokeko Ammoniteen eta Koralen GIL 133 kareharrizko banda da, eta 3 km inguruko luzera eta 200 metro inguruko ahalmena dauzka. Arrigorriaga eta Bilbo artean dago kokatuta, eta, bertan, Antsola (276 m) zein Uzkorta (322 m) dira gailur adierazgarrienak. Oso berezia da, arrezifeetako fosil asko dituelako, gaur egungo Bizkaia sakonera gutxiko eta ur gardeneko itsasoa zeneko garaiaren erakusgarri (Behe Kretazeoa, 100 inguru milioi urte).\nUr horietan bizi zen fauna oso ugaria zen. Bertan, koralen zein ammoniteen espezie ugari zeuden, fosil-itxurako aztarnak gaur egunera arte iritsi dira, eta GIL honek zedarritutako kareharrien artean daude ikusgai.\nBilboko Pagasarriko San Rokeko baselizako ingurunea\nBertara hurbiltzeko, autobusa hartu ahal izango dugu: Bilbobuseko A8 San Justo-Ametzola linea. Geltoki hurbilena San Justokoa da, eta, bertatik, Pagasarrirantz abiatuko gara Igertuko aparkalekuraino. Bertan, lehendabizi Bolintxurantz jaitsi eta gero Pastorekortarantz igotzen den bidea hartuko dugu. Bide horretan, kareharrizko gailurreria zeharkatuko dugu.\nBilbotik: Bilboko San Adriango biribilgunean, San Adrian etorbidea hartu eta gorantz egingo dugu Larraskitu errepideko lotuneraino. Gero, aurrera jarraituko dugu, eta, bertan, Pagasarri errepidea hartuko dugu Igertuko aparkalekura iristeko. Autoa Igertuko aparkalekuan utzi eta aurreko idatz-zatian adierazitakoa hartuko dugu kontuan.\nArrigorriagatik: Arrigorriagan, BI-625 errepidea hartuko dugu Laudiorantz. Gero, Abrisketako San Pedro baselizarako saihesbidea hartuko dugu Italcementi Group enpresako instalazioen alboan. Baseliza atzean utzi eta aurrera jarraituko dugu, harik eta Goriko harrobiaren parean errepidea amaitzen den arte. Bertatik, Antsola eta Uzkorta mendietako gailurreriaraino hurbilduko gaituen bidea irtengo da. Une horretan, kareharrizko mole erraldoia izango dugu aurrez aurre.\nSan Rokeko Ammoniteen eta Koralen GIL 133 Fitxa (11,32 MB)\nGEOGACETAKO artikulua: La plataforma urgoniana aptiense del sur de Bilbao (valle de Bolintxu): organización estratigráfica y evolución (476,8 KB)\nUzkortako erroitzean zehar egindako osteratxoa\nUzkorta, Antzola eta San Rokeko artadiak


Osokoa III: herriko presoei elkartasuna adieraztea onartu dute - Arrasate - Goiena.eus\nOsokoa III: herriko presoei elkartasuna adieraztea onartu dute\nUbane Madera 2009-06-05 14:27\nEta atzoko udalbatzarraren kontakizunarekin bukatzeko, landutako bi mozioen gainekoak azaltzea tokatzen da. Bata Udal Legea egitearen aldekoa zen, EAk aurkeztu zuena eta bestea, berriz, herriko presoei elkartasuna adierazten diena, Portaloira Topaguneak aurkeztu zuena.\nLehenengo eta behin eta eztabaidak eztabaida, esan beharra dago bi mozioak onartu zituztela zinegotziek. EAk aurkeztutakoari dagokionez, aspaldiko kontu baten gainekoa da, izan ere, aldarrikatzen duena da Udalei erabakitzeko eskumen handiagoa emango dien Udal Lege bat egitea. Alderdi politikoen eztabaidan esandakoen artean, adibidez, nabarmendu zuten Euskal Autonomia Erkidegoa dela Estatuan udal legerik ez duen gune bakarra.\nMozioa onartu egin zen, baina ez aho batez; alderdi sozialistak kontra bozkatu zuen eta PP abstenitu egin zen. Alderdi politikoen eztabaidari dagokionez, labur esanda, puntua onartu ez zuten alderdiek gainerakoei aurpegiratu zieten gobernuan izan diren 30 urteetan ez dutela udal legerik egin, eta beraz, orain ez dela zilegi udal legea aldarrikatzea. Gainera, jakinarazi zuten PSE-EE eta PPk hitzarmena hartuta dutela udal legea lantzeko.\nPresoen aldeko mozioari dagokionez, berriz, Portaloira Topaguneak aurkeztu zuen, 1.800 herritar baino gehiagoren sinadurak babestuta. Labur esanda, presoen eskubideak errespetatzeko eskaera aurkeztu zuten mozioaren bitartez, bereziki, Jon Agirre, Josu Uribetxeberria eta Jose Inazio Gaztañaga presoenak. Eurek aldarrikatutakoaren arabera, aurreneko biak larri gaixo daudelako eta Gaztañagak kaleratzeko data beteta dutelako.\nMozio horren eztabaidarako hainbat herritar azaldu ziren osoko bilkuren aretoan. Tartean, Joxepa Arregi, Zabarte preso politikoaren amak bere lekukotasuna helarazi zien zinegotziei, kontatzen, besteak beste, zela bere semea urtetan izan duten Ceuta edo Canarias bezalako lekuetan kartzelatuta, etxetik milaka kilometrora.\nAlderdien arteko eztabaidan, berriz, alderdi sozialistak gogor egin zuen mozio horren eta osokoen aretoan azaldutakoen kontra; besteak beste, azpimarratu zuen kartzelan dauden ETAko presoak kartzelan daudela delituak egitearren eta gainera, leporatutako delituak oso gogorrak direla. Eta salatu zuen mozioari babesa ematen dietenek distantziakidetasuna erakusten dutela biktima eta presoen artean. Hainbat herritarrek torturatzaile eta halako oihuak egin zituzten Haritz Arrieta sozialistak berba egiten zuen bitartean.\nBozketa orduan, mozioa onartu zuten Talde Mistoaren, Aralarren eta EAren aldeko botoekin. Kontra bozkatu zuten PSE-EEk eta PPk eta EAJ, berriz, abstenitu egin zen.\nKontuak kontu, esandakoa, onartu egin zuten atzoko mozio hori. Eta horrek esan gura du, orokorrean, Arrasateko Udalak babesa erakutsiko diela herriko preso politikoei. Besteak beste, mozio horren bitartez onartu zuten, baigta ere, sakabanaketak sortutako gastuen portzentaje bat udaletxeak bere gain hartzea. Eta baita ere, Udal ordezkariek parte hartzea hileko azkeneko ostiralean presoen senideek egiten duten elkarretaratzean.


Artisans PR, NAB Show News-en egilea 2020 NAB Show Media NAB Show LIVE-ren bazkidea eta ekoizlea LIVE. Broadcast Ingeniaritzako berriak\nSennheiser SoundAcademy doa AV profesionalentzako lineako entrenamenduekin\nHasiera » Egilearen artxiboak: PR artisauak\nEgilearen artxiboak: PR artisauak\nLONDRA - Walter Volpatto koloreztatzaile beteranoak, CSI, Colorist Society International liderra izendatu du bere lankide gisa. Hollywood-en EFILM-eko kolonista seniorra, Volpatto 2019ko HPA sarirako izendatu zuten Green Book filmean egindako lanagatik. Bere 100 kreditu baino gehiago Star Wars: XNUMX. Episode - The Last Jedi, ...\nGoldcrest Post inplementatzen du Wone of Coronavirus\nKolonistak, editoreak eta bestelako langileak filmaz eta telebistaz kanpoko proiektuetan ari dira lanean. NEW YORK CITY- Koronavirusaren brotxari erantzunez, Goldcrest Post-ek produkzioaren post-produkzioko argazki eta soinu gehien eramateko gaitasuna ezarri du urrunetik. Kolorezaleek, konforme editoreek eta beste langileek etxetik edo urruneko gune batera lan egiteko gai dira eta instalazioko zentrora konektatu ...\nRising Sun Pictures 'Artista emakumeak gizonak nagusitzen ziren industria batean\nAdelaide, Australia hegoaldea. Historikoki, ikusizko efektuak (VFX) industriak gizonezkoen lana izan du. Generoen arteko desberdintasuna mahai gainean dago, baina bereziki agerikoa da artista eta gainbegiratze roletan, emakumeek karguen zati txiki bat hartzen baitute eta hamarkadak daramatzate. Azkenean, poliki-poliki, hori aldatzen ari da. Kapitaina Marvel, Wonder Woman eta Rogue One bezalako emakumeek zuzendutako blockbusters: ...\nEkoizpen Unibertsaleko Musikak All-Women Album kaleratzen du, "100% Her", Emakumeen Nazioarteko Egunaren ospakizunean\nEmakumeek konposatutako, nahastutako eta maisututako pista guztiekin, albumak produkzio musikan lan egiten duten emakumezkoen kopurua handitzen lagundu nahi du. Shesaid.so-rekin lankidetzan sortutako proiektua eta She Is The Music-ek lagunduta. SANTA MONICA & LONDON - Universal Production Music, munduko ekoizpen konpainia garrantzitsuenak, gaur jakinarazi du '100% Her' lanaren ekoizpen berria ...\nEragin bisualetan egiteak tenentzia eta erresilientzia eskatzen ditu, Zeiherrek zerbait eta estudioko arrakasta lortzen ditu. Adelaide, Australia hegoaldea. Enpresen Garapenerako burua eta Rising Sun Pictures taldeko zuzendaritza taldeko kidea, Jennie Zeiherrek efektu bisualen estudioko kalitate handiko film eta serie proiektuen arbel aurreratuen arduraduna da. Zeiherrek kontutan hartu beharrekoa da ...\nHogeita hamar Bederatzi FILMak Irv Blitz tabletako zuzendari gisa\nSAN FRANCISCO: Bi-kostaldeko ONE Hogeita hamar bederatzi filmak Irv Blitz zuzendari mahai-zuzendari ospetsua ordezkatzen du iragarki eta bestelako publizitate proiektuetarako. Blitz industriako mahai gaineko zinemagile ikonikoetako bat da. Bere bezeroen zerrendan Anheuser Busch, Burger King, Bacardi, Diamond Nuts, Coca Cola, Nature Valley, Miller Coors, Taco Bell, KFC, Knorr, Olive Garden, Simply Juices, Popeye's, SPAM eta Pizza ... daude.\nSMPTE Hollywoodeko Atala konpresioari arreta jartzeko Streaming-eko martxoko bileran\nKonpresioaren eboluzio jarraitua: ziztadak estutu eta kalitatea maximizatu eta sormen asmoari eutsi LOS ANGELES - SMPTE®-eko Hollywood Atalak, ipuinen historiaren etorkizuna definitzen duen erakundeak, bideo konpresioaren bilakaera eta fitxategiak txikiak gordetzeko ideia berriak aztertuko ditu. kalitatea eta sormen asmoak mantenduz, martxoaren 26rako antolatu den hileroko bileran ...\nAukerazko Media Tinta Komediako zuzendaria Pete Henderson AEBetako zuzendarientzat\nLos Angeles - Pete Henderson zuzendaria, Hotels.com, Coke, KFC, Michelob, PurelyGreat, Harlequin, Expedia, Ontario Loteria eta beste marka askotan zuzendutako paraje dibertigarriak lagundu dituena, Accomplice Media Estatu Batuetan sartu da. Toronto-n kokatuta, Henderson-ek Accomplice-k AEBetako merkatuetan duen ordezkaritza sendoa baliatu nahi du agentzia harreman berriak osatzeko eta aukera gehiago lortzeko ...\nNew York-eko Sim Post-ek "Jimmy Carter: Rock & Roll-eko presidentea"\nInstalazioak editoriala, soinua eta kolorea eskaintzen ditu presidente ohiaren bizitzan musika zaletasunari buruzko dokumentalerako. New York Hiria - Jimmy Carter: Rock & Roll presidentea, Mary Wharton zuzendari sarituaren Grammy sariaren dokumental berria, Chris Farrell ekoizlea eta Bill Flanagan idazlea, apirilaren 15ean mundu mailako estreinaldia egingo du Tribeca zinema-jaialdiaren 19. edizioa inauguratuko baita. ..\nZinematik komunikabideek amaiera handiko amaiera ematen diote "El Club" Netflix Series-ri\nDroga-merkataritzan harrapatutako milurtekoei buruzko seriea Mexikon telebista-ekoizpenean kalitate maila estandar berria ezartzen ari diren ikuskizun berrietako bat da. MEXIKO HIRIA - 24ko otsailaren 2020a. El Club-eko lehen denboraldiaren amaierako produkzioa, Netflix-en helduen dramaturgia gazte berria, Mexiko Hiriko Zinema Komunikabidean amaitu da. Herrialdea ...\nHainbat saritutako komedia candorrarekin arazo delikatuak ukitzen ausartuko da eta Austin-en debuta ospatuko du lehiaketa pilotu episodikoan. SAN FRANCISCO: This Isn't Me, ausardiazko komedia-serie berria da Adrian Rojas Elliot-ek zuzendutako ONE Hogeita hamar filmeko zuzendariak eta Ben Kawallerrek idatzitako esanahia eta intimitatea lortzeko gizon serio bat baina ineptikoa da.\nSun Rising Pictures Education prestatzen du ikasleentzako arrakasta izateko VFX industria arrakastatsuan\nAdelaide estudioa bere klase handienari ikasle artisten orain arte ongietorria emateko prestatzen ari da. Adelaide, Australia hegoaldean. Datorren hilean, hiru dozena artistaren efektu bisual aspiranteak (VFX) artista osoak iritsiko dira Rising Sun Pictures (RSP) Adelaidera, Australia hegoaldera, eta estudioko prestakuntza programetan parte hartuko dute. Batzuk Hego Australiako Unibertsitateko ikasleak izango dira ...\nKansas City-ren WDAF FOX 4 Debuta Irudiaren lekua joko handian Stephen Arnold Music-en abesti pertsonalizatuarekin\nDALLAS — Kansas City telebista kateak WDAF FOX 4 aprobetxatu du jaioterriko Chiefs-en presentzia aurtengo Super Bowl-en, bere komunitatearen espiritu elastikoa ospatzen duen inspirazio promozioa jaurtitzeko. Stephen Arnold Music-ek sortutako rap-ereserkiak bultzatuta, tokia hautsi zen Big Game-ren emisio lokalean eta Kansas City-ko irudiak ahalduntzen ditu ...\nJordan Brady Mendebaldeko Mendebaldeko Ordezkaritzarako Complomplice Media elkartu da\nLos Angeles: Jordan Brady komediako zuzendaria Accomplice Media-rekin sartu da Detroit, Chicago, Kansas City, Minneapolis eta Mendebaldeko beste merkatu batzuetan publizitate proiektuetarako. Bradyk Superlounge-en lanean jarraituko du 2010ean sortu zuen produkzio-konpainiaren eskutik, Mendebaldeko eta Ekialdeko kostaldeetan eta Texasen jatorria duten zereginetarako, baina Accomplice Media-ren sakonera kapitalizatu nahi du ...\nPage 1 of 5712345\t»\t102030...Azken »


Kaixo, nekazal ingenieri teknikoa naiz eta baso ongienari teknikoa egitea gustatuko litzaidake. Non egin dezaket? UPV/EHUn egin daiteke? non ikusi dezaket ze irakasgaiak konbalidatzen dizkidate? ba dago aukera modua on line, edo semipresencialen egiteko? Esker mile — Unibertsitatea.Net\nKaixo, nekazal ingenieri teknikoa naiz eta baso ongienari teknikoa egitea gustatuko litzaidake. Non egin dezaket? UPV/EHUn egin daiteke? non ikusi dezaket ze irakasgaiak konbalidatzen dizkidate? ba dago aukera modua on line, edo semipresencialen egiteko? Esker mile\nUnibertsitatea.net Iparrorratza Zerbitzua - 2009/10/05\nBaso-ingeniari teknikoa titulazioa ez da eskaintzen UPV/EHUn ezta ere Euskal Herrian. Titulazio honek bi berezitasun ditu eta leku desberdinetan egin dezakezu:\nBaso-ingeniari teknikoa, Baso Ustiapenak berezitasuna: Avila, Pontevedra, Asturias, Caceres, Leon, Huelva, Valladolid, Ciudad Real, Madril eta Valentzian egin dezakezu. Informazio gehiago\nBaso-ingeniari teknikoa, Baso Industriak berezitasuna: Valladolid edo Lleidan egin dezakezu. Informazio gehiago\nEmandako loturetan, Baso-ingeniari teknikoa eskaintzen duten unibertsitateen webguneen helbideak aurkituko dituzu. Aztertu itzazu eta unibertsitate bakoitzak eskaintzen duen ikasketa planari eta modalitateei buruzko informazioa eskuratuko duzu. Hau da, zein irakasgai eskaintzen dituzten, on line edo semipresentzial modalitatean ikasi daitekeen, zeintzuk diren sarrera baldintzak eta abar.\nBestalde, Nekazal ingeniaritza teknikoa ikasita duzu eta titulazio honekin konbalidatuko dizkizuten irakasgaiak zeintzuk diren jakitea nahi duzu. Gure aholkua hauxe da:\nAukeratu itzazu Baso-ingeniari teknikoa egiteko gustatzen zaizkizun bi edo hiru unibertsitate.\nAukeratutako unibertsitateen idazkaritzekin harremanetan jarri zaitez eta galdetu zein irakasgai konbalidatzen dizkizuten.


Itzulpen labur-laburrak aurten Literaturian — EIZIE Elkartea\nAzken urteetako ohiturari jarraikiz, aurten ere itzulpen-tailer bat egingo dugu Literaturian.\nPoesia azpititulatzen ibili ostean, mikroipuinen bidea urratu genuen iaz, eta oraingoan edozein motatako literatur testu laburrak landuko ditugu, baina testuen jatorriari arreta berezia eskainiko diogu.\n2018ko Literaturian irakurketa eleaniztuna egin genuen lehen aldiz, eta testuak euskaraz nahiz jatorrizko hizkuntzan entzun genituen, Senegal, Alemania eta Kataluniako zarauztarren laguntzaz, besteak beste. Formatuak emaitza polita izan zuenez, aurten saiakera egin nahi genuke sorburu-hizkuntzen aniztasun horri eusteko, hainbat kultura eta hizkuntzatako testuak euskaratu eta emaitza aberatsa izan dadin.\nEsan bezala, tailerra irekia eta doakoa da, baina izena eman behar da, apirilaren 22a baino lehen. Horretarako, nahikoa duzue tailerraren arduradunetako bati idaztea: Garazi Ugalde (garaziugalde@gmail.com), Ibai Sarasua (isarasuagarcia@gmail.com) edo Ane Garcia (anegarcia19@gmail.com). Itzulgaiak, berriz, zuzenean fitxategi honetako zerrendan gehitu ditzakezue, jatorrizko hizkuntza eta testuaren jatorria adierazita (proposamen batzuk eta itzulgaiak bilatzeko zenbait lotura ere topatuko dituzue, fitxa banatan).


Jose Migel Laskurain: "Txistuaren kultura indartu egin nahi dugu" - Bergara - Goiena.eus\nJose Migel Laskurain: "Txistuaren kultura indartu egin nahi dugu"\nMaite Txintxurreta 2017-01-21 10:00\nUrtetan Bergarako Udal Txistulari Bandako zuzendari izandako Ramon Etxanizek irailean hartu zuen erretiroa, eta orain Jose Migel Laskurain da zuzendari berria.\nMusika munduan "mila saltsatan" sartuta dago Jose Migel Laskurain eibartarra. Orain, Ramon Etxanizi erreleboa hartuta, Txistulari Bandako zuzendari ere bada. Domeka eguerdian kontzertua eskaini zuten udaletxeko arkupetan.\nDomekan izan zenuen estreinako kontzertua Txistulari Bandako zuzendari moduan.\nUrritik datorren kontua da. Orduan, udalak proposamena luzatu zidan, ea Txistulari Bandaren zuzendari izateko prest egongo ote nintzen. Izan ere, Ramon Etxanizek sanmartinetan hartu zuen erretiroa. Hala, Musika Eskolan txistu irakasle nabilenez, eta urte luzez Eibarko txistulari bandan egondakoa naizenez, pertsona egokitzat jo ninduten. Orduan, egin genuena izan zen, lehenik, partaideak ezagutu, eta tarte bat hartu genuen ikusteko ea elkarrekin ondo funtzionatzen genuen, eta baietz ikusi genuen, posible zela.\nHain zuzen, hileko domeka banatan egin nahi dituzue kontzertuak orain.\nBai. Ideia da urtean zehar hainbat kontzertu ematea, izan udaletxeko arkupetan, izan auzo desberdinetan... baita kalejirak eta bestelako ospakizunak egitea ere. Domekakoak balio izan zuen beldurra kentzeko eta herritarrei iniziatiba hau ezagutarazteko.\nNola joan zen kontzertu hori?\nOndo. Txistulariek ez dute horrelako emanaldiak egiteko ohiturarik, eta pixka bat urduri zeuden batutako ikusle kopurua ikusita. Baina ondo joan zen.\nZein da ekimen berriaren helburua?\nEntseguen eta piezen prestaketan errutina bat finkatzea, eta horren bitartez, txistua ezagutzera ematea. Txistuaren kultura Bergaran beti egon izan da, baina orain ideia da beste buelta bat ematea, gehiago nabarmendu dadin. Kontzertuetan pieza desberdinak sartzen joango gara. Esaterako, hurrengo emanaldia aratusteetan izango dugu, eta pieza jostalariak eta dibertigarriak sartuko ditugu: valsak, dantzaren bat... errepertorio arina eta eramangarria.\nTxistua nola dago osasunez?\nHerriaren araberakoa da hori. Esaterako, Antzuolan tradizio handia dago, Gervasio Legorbururen lanari esker. Bergarako Musika Eskolan duela 25 urte eskolak ematen aritu nintzen, txistua bultzatzeko apustua egin zutelako. Urteak pasata, ikusi duguna izan da txistulariek irteerarik ez zutela. Bada, orain ideia da eskolatik maila onarekin ateratzen diren neska mutilek txistua jotzeko toki bat izan dezatela Txistulari Bandan. Orduan, esango nuke txistuaren osasuna ona dela, baina stand byn dagoela. Ea indartzen dugun.\nOrain ere Musika Eskolan irakasle lanetan zabiltza.\n15 ikasle ditut, eta helburua da eurek txistuarekin disfrutatzea. Nik honekiko pasioa daukat, eta saiatzen naiz eurei transmititzen.\nZer edo zer gehitzerik nahi?\nUdalaren, Musika Eskolaren zein Bandako kideen partetik topatutako jarrera ona eta prestutasuna eskertu nahiko nuke.\nTxistuaren doinuekin domeka euritsua alaitzen\nTxomin Madina 2017 urt 15 Bergara\nBergarako Txistularien Bandak kontzertua eskaini du gaur eguerdi partean Bergarako udaletxeko arkupetan. Gaurko hotzari eta giro umelari aurre egit...